Vrli novi svet nadzora - Blätter - Peščanik\nVrli novi svet nadzora\nSada je izvesno, zaista živimo u svetu nadzora. Ovo saznanje dugujemo bivšem saradniku američkih tajnih službi Edwardu Snowdenu, koji je preko britanskog The Guardiana objavio čitav niz zapaljivih dokumenata i čiji je intervju pratio ceo svet. Prema ovim dokumentima anglosaksonske tajne službe nadziru gotovo celokupnu našu komunikaciju, a pre svega internet.\nIznenađujući nije sam nadzor, već njegove čudovišne proporcije. Američka vojna tajna služba Nacionalna agencija za bezbednost (National Security Agency – NSA) špijunira komunikacijske službe, socijalne mreže kao i cloud podatke, i to širom sveta. Uz to, njen špijunski program Prizma od Microsofta, Yahooa, Googla i Facebooka zahteva podatke o njihovim korisnicima. Štaviše, svakog meseca NSA pregleda više od pola milijarde telefonskih razgovora, sms poruka i imejlova nemačkih građana.\nČak i britanska služba Vladin štab za komunikacije (Government Communications Headquarters – GCHQ) prisluškuje u velikom stilu. Umesto da kao NSA traže podatke internet korisnika, ona već godinama u okvirima špijunskog programa Tempora direktno zadire u više od 200 međunarodnih i interkontinentalnih optičkih kablova, među kojima je i TAT-14 u Atlantskom okeanu kojim prolazi veliki deo nemačke prekookeanske komunikacije. Britanci sa Amerikancima dele prikupljene podatke – po procenama 21.000 terabajta dnevno. 300 GCHQ i 200 NSA agenata zajednički proveravaju dobijene informacije.\nMeđutim, još uvek sve činjenice o ekcesima tajnih službi nisu izašle na svetlo dana, mada je odavno jasno da se granice između delovanja navodno zakonski ograničenih tajnih službi u „borbi protiv terora“ i nadzornih metoda totalitarnih država jedva razaznaju. Upravo razotkrivena sveobuhvatna špijunaža podvrgava građane potpunoj kontroli od strane tajnih službi, erodira njihova osnovna prava i potkopava poverenje u demokratsku pravnu državu.\nTajne službe van kontrole\nRazlog zašto je do ovoga uopšte i moglo doći jeste porast moći tajnih službi usled nedovoljne pravosudne i zakonske kontrole. To važi kako za SAD i Britaniju tako i za Nemačku.\nNSA je sa godišnjim budžetom od 10 milijardi dolara i sa preko 10.000 saradnika najmoćnija od ukupno 10 američkih tajnih službi. Naposredno nakon Snowdenovog otkrića NSA je stala u odbranu svog delovanja: „Mere nadzora su sudski odobrene u skladu sa Zakonom o kontraobaveštajnom radu (Foreign Intelligence Surveillance Act – Fisa), a uz to, nadzirani su samo ne-Amerikanci“.\nZaista, ovim zakonom ustanovljeni Fisa-sud (Fisc) mora da izda odobrenje za prisluškivanje. Međutim, ovaj sud nije ništa drugo do sud u senci. U periodu od 1979. do 2012. ovaj sud je odbacio samo 11 od ukupno 34.000 podnetih zahteva za prisluškivanje, a njegova zasednja i zaključci su podvrgnuti zakonskoj obavezi čuvanja tajne.\nOvo je razlog zašto je špijuniranje miliona američkih građana toliko dugo uspešno skrivano od očiju javnosti. Prvi put je još 2006. Fisc naredio najvećem američkom operateru mobilne telefonije, Verizonu, da NSA dostavi podatke o svim svojim korisnicima, i to sa kim, kada i koliko dugo su komunicirali u poslednja tri meseca. Predsedavajuća kongresnog odbora za tajne službe, Dianne Feinstein, u međuvremenu je priznala da je sud ovu odluku u narednih sedam godina produžavao na svaka tri meseca.\nJoš je u martu ove godine direktor NSA, James Clapper, na pitanje komiteta za tajne službe američkog senata da li NSA prikuplja podatke o američkim građanima, glatko odgovorio: „Možda nenamerno“. Danas znamo da je to bila laž. Posle Snowdenovih otkrića Clapper se drsko branio time što je rekao da je tada dao „najmanje netačan odgovor“. Njegova reakcija ilustruje bespomoćnost parlamentarnih odbora kada je reč o delovanju tajnih službi. Štaviše, niko ih ne sprečava da se i dalje opremaju: sledeće jeseni NSA u Juti otvara novi centar za prikupljanje podataka, i to najveći na svetu, čiji su kapaciteti, barem teoretski, dovoljni da za svakog čoveka na planeti rezervišu jedan terabajt memorije.\nBritanski pandan Fisi, Zakon o regulisanju istražnih nadležnosti (Regulation of Investigatory Powers Act – Ripa), omogućava GCHQ-u da prikupljeni komunikacijski sadržaj čuva do tri dana, a metadate i do 30 dana i da ih razvrstava prema kriterijumima: organizovani kriminal, sigurnost, terorizam i ekonomsko blagostanje. Pri čemu joj sudsko odobrenje nije potrebno: radi odobrenja svih mera nadzora na period od šest meseci neophodno je samo opšte punomoćje britanskog ministarstva spoljnih poslova.\nO špijunskim napadima nemačka tajna služba (Bundesnachrichtendienst – BND), koja direktno odgovara kancelarki, navodno nije imala nikakvog saznanja, što je prilično neuverljivo. Već duže vreme nemačka tajna služba sarađuje sa Britancima i Amerikancima, zavideći na sofisticiranosti njihovih špijunskih programa.\nI BND raspolaže jednim špijunskim programom nezgrapnog naziva „Strateško rasvetljavanje komunikacija“. Uslovi pod kojima BND može da povredi ustavom zagarantovanu tajnost pisama, pošte i drugih komunikacija, nalaze se u članu 10 osnovnog zakona, prema kome služba može da proverava najviše do 20% prekogranične komunikacije. U ovom trenutku reč je samo o 5% i to iz tehničkih razloga zbog nedovoljnih kapaciteta.\nNemačka tajna služba takođe prikuplja podatke direktno sa interneta. Podaci koji prolaze kroz centralni nemački internet čvor „DE-CIX“ u Frankfurtu na Majni preusmeravaju se i ka BND-u. Kako se tačno ovo odvija i da li nemačka služba informacije dalje prosleđuje u NSA verovatno nikada nećemo saznati, pošto je sve to strogo poverljiva tajna.\nKomisija G-10, koja „odlučuje o dopuštenosti i neophodnosti mera ograničenja“, zaseda u tajnosti i čine je četvoro članova imenovanih u Bundestagu, od kojih je samo jedan član parlamenta. I zakonska kontrola tajnih službi odigrava se pod velom tajne: nadležni parlamentarni kontrolni odbor sastoji se od 11 članova Bundestaga, pri čemu savezna vlada odlučuje koje informacije će ovom odboru biti dostupne. I sednice ovog odbora održavaju se iza zatvorenih vrata, a svi članovi su obavezani na strogo čuvanje tajne, pa čak i prema drugim kolegama poslanicima. Ukratko: samo 12 od 620 članova Bundestaga dobija detaljne informacije o radu tajnih službi.\nSa novim zakonom o telekomunikacijama, koji je stupio na snagu 1. jula, BND-u se špijuniranje privatnih podataka dodatno olakšava. Zakon dopušta istražne radnje, prikupljanje ličnih podataka i IP adresa ostavljenih kod internet provajdera, za koje nije potrebna prethodna sudska dozvola u slučaju sumnje u protivpravnost nečijeg delovanja. Pošto više od 4000 nemačkih građana smatra ovakvo prikupljanje podataka protivustavnim zadiranjem u njihove slobode, o ustavnosti ovog zakona moraće da odluči u nemački ustavni sud u Karslrueu.\nErozija osnovnih prava\nPretpostavka da je internet prostor bez pravila na ovaj način se obistinila, mada ne onako kako smo se do sada nadali. Vlade su godinama pokušavale da nas ubede da je internetu potrebno više regulacije i nadzora ne bi li stale na put kriminalnim aktivnostima. Za svo to vreme, nama iza leđa, gradile su sistem nadzora koji je izuzet iz pravila pravne države i koji obesmišljava naša demokratska osnovna prava.\nUpravo je u tome suštinska razlika između policijskog i rada tajnih službi – policijskoj istrazi mora da prethodi razumna sumnja. Tek tada je ograničenje komunikacija dozvoljeno. Kada je reč o špijunskim programima tajnih službi, upravo je suprotno: svaki internet korisnik je potencijalno nadziran radi prepoznavanja obrazaca i hvatanja mogućih krivaca, pri čemu ne postoji pretpostavka nevinosti. Bivši direktor CIA Leon Panetta ukratko je sumirao: „Da bi našli iglu u plastu sena potreban nam je prvo plast.“\nNa ovaj način država sve građane proglašava osumnjičenima, pa čak i državnim neprijateljima. O Prizmi i Tempori znamo samo zato što nas je o tome informisao jedan zviždač preuzevši na sebe veliki lični rizik. Umesto da o teškim optužbama zauzme stav, Barack Obama nema pametnija posla već nemilosrdno goni „državnog izdajnika“. Međutim, Snowdenov slučaj nije izolovan. Sadašnja aministracija SAD je na osnovu Zakona o špijunaži (Espionage Act) iz 1917. pokrenula dvostruko više procesa zbog otkrivanja državne tajne nego sve vlade pre nje zajedno.\nPojedinac je bespomoćan pred totalitarnim zahtevom tajnih službi. Ukoliko je neko zabrinut zbog toga što Apple, Google ili Facebook gomilaju njegove podatke može da zatvori svoj korisnički nalog kod ovih kompanija, ali kada državne institucije deluju u tajnosti i konstantno krše osnovna prava, tu građanima nema pomoći.\nGrađani mogu da se odreknu svetog statusa privatne sfere prema krilatici: „Ko nema šta da krije, nema čega da se plaši.“ Takav stav međutim znači da se odustalo od za demokratiju suštinskog ograničenja – zaštite privatnog života od nasrazmernog zadiranja države. Kada tajne službe narušavaju ovaj privatni prostor, one time ugrožavaju temelje demokratskog društva.\nČak i redovno šifrovanje privatne komunikacije samo privremeno rešava problem, jer NSA šifrovane podatke čuva sve dok ih ne odgonetne. Ovaj oblik digitalne samoodbrane možda je razuman potez, ali na kraju u borbi između pojedinačnih, tehnološki verziranih korisnika i tajnih službi, ovi prvi neizbežno gube zbog tehničkih kapaciteta druge strane.\nStoga samo političko rešenje nudi izlaz iz ovog vanrednog stanja. Upravo od nemačke vlade treba da očekujemo energično i odlučno delovanje. Poverenje u vlasti već je duboko poljuljano posle NSU ubistava. Reč je o seriji ubistava nemačkih građana turskog porekla počinjenih od strane neonacističke ćelije u vezi sa kojima su utvrđeni brojni propusti nemačkih tajnih službi.\nOvog puta, gubitak poverenja mogao bi da bude još dramatičniji, pošto „rat protiv terorizma“ vladama i tajnim službama služi samo kao izgovor ne bi li prigrabili još više moći i nadležnosti. Država, koja sopstvene građane (i građane drugih država) sistematski špijunira, nije više slobodna pravna država. Kako bi povratili ravnotežu između slobode i bezbednosti, vlade moraju da zaustave špijuniranje građana i da tajne službe podvrgnu strogoj demokratskoj kontroli.\nTo je izgleda shvatio i Barack Obama, ukoliko možemo da mu verujemo na reč. Krajem maja, dakle nekoliko dana pre Snowdenovih otkrića, američki predsednik je najavio sveobuhvatnu analizu američke bezbedonosne politike: „I beskonačni, svetski rat protiv terorizma mora jednom da se završi“. Zaista je krajnje vreme da za rečima „najmoćnijeg čoveka na planeti“ konačno uslede i dela ne bi li zaustavio svoje tajne službe pre nego što bude kasno.\nDaniel Leisegang, Blätter, jul 2013.\nThe New Yorker – Šta NSA traži u Brazilu?\nVidi www.wired.co.uk, 24.6.2013 sowie Sean Gallagher, What the NSA can do with „big data“, www.arstechnica.com, 12.6.2013. ↑\nVidi Foreign Intelligence Surveillance Act Court Orders 1979-2012, www.epic.org. ↑\nVidi „The Guardian“, 6.6.2013. ↑\nJedan terabajt odgovara veličini uobičajenog hard diska. ↑\nMetadate sadrže informacije o karakteristikama drugih podataka. ↑\nVidi „The Guardian“, 24.6.2013. ↑\nVidi „Der Spiegel“, 28/2013. ↑\nDer BND soll daher in den kommenden Jahren technisch aufgerüstet werden, Vidi „Frankfurter Allgemeine Sonntagszeitung“, 21.6.2013. ↑\nVidi www.heise.de, 2.7.2013. ↑\nVidi www.bestandsdatenauskunft.de. ↑\nVidi „The New York Times“, 8.6.2013. ↑\nVidi „Frankfurter Allgemeine Zeitung“, 21.5.2013; Vidi takođe Ralph Sina, George W. Obama: Das Ende einer Hoffnung, in: „Blätter“, 7/2013, S. 5-8. ↑\nPosebno drastičan je primer Guantánama gde se još uvek 46-oro “osumnjičenih za terorizam” klasifikuju kao “neograničeno pritvorene osobe”. Vidi „Spiegel Online“, 18.6.2013. ↑\nVidi prilog od Micha Brumlik und Hajo Funke u ovom izdanju. ↑\nVidi „The New York Times“, 23.5.2013. ↑


Uporedite cene iznajmljivanja automobila na lokaciji Aerodrom Milano Malpensa (MXP) – Rentalcars.com\nAutomobila Italija Milano Aerodrom Milano Malpensa\nPopularne grupe automobila na Aerodrom Milano Malpensa\nRezervišite sa Rentalcars.com za najbolje ponude za rental na Aerodrom Milano Malpensa (MXP), Italija. Mi poredimo sve vodeće Rent a Car agencije, ne morate Vi to činiti: Hertz, Avis, Alamo, Europcar, Locauto i ostali.\nNe zaboravite - kada rezerervišete sa nama, možete besplatno prepraviti ili otkazati vašu rezervaciju.\nKlasa Kabriolet u Aerodrom Milano Malpensa\nKlasa za više osoba u Aerodrom Milano Malpensa\nKlasa Luxury u Aerodrom Milano Malpensa\nKlase automobila Venecija već od 17 € po danu\nRentalcars.com je operativno ime kompanije Booking.com Transport Limited koja je d.o.o. kompanija registrovana u Engleskoj i Velsu (Broj: 05179829) sa registrovanim predstavništvom na adresi 100 New Bridge Street, London, EC4V 6JA. PDV broj: GB 855349007. ID: B3ADF


Prof. dr Branislav Antić, neurohirurg, Beograd - 063/687-463\nProf. dr sci. med. Branislav Antić\nProf. dr Branislav Antić je specijalista neurohirurgije iz Beograda. Zaposlen je na Klinici za neurohirurgiju Vojnomedicinske akademije i u privatnoj praksi. Profesor je na katedri hirurgije na Medicinskom fakultetu Univerziteta bezbednosti. Najnovije modalitete i tehnike lečenja upoznao je i savladao na stručnim usavršavanjima širom Evrope (Nemačka, Velika Britanija, Belgija).\nProf. dr Antić, osim što obavlja sve vrste neurohirurških intervencija, bavi se i lečenjem hroničnog bola.\nAutor je više od 120 naučnih radova objavljenih u domaćim i stranim časopisima. Takođe, kao autor i koautor je učestvovao u pisanju pet knjiga. Član je nekoliko profesionalnih udruženja.\nVojnomedicinska akademija od 1983\nNačelnik I odeljenja Klinike za neurohirurgiju.\nBel Medic od 2007\nMedicinski fakultet Univerziteta obrane\nUdruženje neurohirurga Srbije i Srpskog lekarskog društva od 1991\nEvropska Asocijacija neurohirurga od 2000\nSvetska federacija neurohirurških udruženja od 2000\nZakažite pregled kod Prof. dr sci. med. Branislav Antić


PRODUKCIJA IZVELA VIKI – KADROVI IZ SPOLJNOG SVIJETA: Evo s kim se susrela – Live News\nGledaoci će zanijemiti\nMilionski auditorijum televizije Pink uzdrmala je teška životna ispovijest zadrugarke Viktorije Mitrović, koja je prije nekoliko nedelja emitovana u emisiji “Premijera”, a pravi šok uslijedio je tek kada je ostala u drugom stanju sa Markom Osmakčićem, koji je napustio ”Zadrugu 5”, tako što je lažirao smrt oca Franja Osmakčića.\nViktorija Mitrović prolazi kroz težak perioda, ali je ipak smgla snage da otvori dušu i u razgovoru sa voditeljem “Premijere” Nemanja Vujičić, otkrije sve što joj leži na srcu i duši.\nTrudna zadrugarka je u velikoj ispovijesti priznala da se plaši za bezbjednost, kako svoju, tako i svoje porodice. Istakla je da bi joj bilo mnogo lakše da nema dete, jer je ovako uplašena za nju. Iako se ne kaje zbog odnosa sa Osmakčićem, Viki priznaje da ovo nije očekivala od njega, jer ga je zaista zavoljela. Kako kaže, na početku odnosa je bila prisutna samo strast, ali kasnije ga je zavoljela, te ni sama ne zna šta će biti dalje.\nPlaši se posljedica koje može kasnije da snosi ukoliko bi sačuvala Markovo dijete. Ni sama ne može da povjeruje kakvi su Osmakčići ljudi jer se naslušala stravičnih detalja o slučaju Mateje L. iz Zageba koja je navodno nakon gubitka Markove bebe nestala.\nViki je ovom prilikom progovorila i o Markovim prijetnjama, koje nisu bile jasno definisane do samog kraja, a kada se interesovala za to šta će je snaći ukoliko odluči da zadrži bebu, on joj je samo govorio ”Vidjećeš!”, što joj je utjeralo strah u kosti.\nVELIKO SLAVLJE U DOMU DRAGOJEVIĆA: Oglasila se Biljana i podijelila lijepe vijest


November 2019 - Special Security\nMonthly ArchivesNovember 2019 - Special Security\nHome / Aktuelnosti\nObuka za za polaganje posebnog stručnog ispita za izradu procene rizika od katastrofa i plana zaštite i spasavanja\nObuka za za polaganje posebnog stručnog ispita za izradu procene rizika od katastrofa i plana zaštite i spasavanja počinje 06.12.2019. godine. Obuka se izvodi u Novom Sadu neradnim danima (vikend 06.12-08.12 i 14.12.-15.12.) i traje 32 nastavna časa.\nPrijave za obuku podnose se u Special Security do 30.11.2019. godine.\nPredavači na obukama su pripadnici Ministarstva unutrašnjih poslova iz sedišta Sektora za vanredne situacije u Beogradu.\nNakon obuke biće organizovano I polaganje stručnog ispita.\nDetaljan Plan obuke možete videti ovde, a više o obuci možete videti ovde.\nOvlašćenje za organizovanje i sprovođenje obuke za polaganje posebnog stručnog ispita za izradu procene rizika od katastrofa i plana zaštite i spasavanja\nDana 07.11.2019. godine Ministarstvo unutrašnjih poslova, Sektor za vanredne situacije, izdao je Rešenje kojim se Special Security d.o.o. ovlašćuje za organizovanje i sprovođenje obuke za polaganje posebnog stručnog ispita za izradu procene rizika od katastrofa i plana zaštite i spasavanja.\nPredavači na obukama biće pripadnici Ministarstva unutrašnjih poslova iz sedišta Sektora za vanredne situacije u Beogradu, a detalji o formiranju grupa polaznika, kao i plan izvođenja obuke, biće objavljeni uskoro na ovoj stranici.\nDEO ATMOSFERE SA OBUKE U NOVOM SADU\nPredstavljamo Vam deo atmosfere sa obuke za radnike fizičkog obezbedjenja, koja se izvodi u Novom Sadu..\nIzvršen vanredni inspekcijski nadzor za obuke privatnog obezbeđenja\nOvlašćeni policijski službenici Ministarstva unutrašnjih poslova, Odeljenja policije, Policijske uprave u Novom Sadu, dana 05.11.2019. godine izvršili su nenajavljen vanredni inspekcijski nadzor u Special Security d.o.o.\nViše o zatečenom stanju u vanrednom inspekcijskom nadzoru, možete pročitati u Zapisniku o inspekcijskom nadzoru.\nimovine i poslovanja (1)\nObuka u Novom Sadu (6)\nObuka u Šapcu (1)\nObuka u Somboru (1)\nobuka za procenu rizika u zaštiti lica (2)\nTehnički sistemi zaštite (1)\nDeo atmosfere sa obuke…\tJuly 12, 2018\nOvlašćenje za izradu Procene…\tApril 12, 2019\nOvlašćenje za izradu Plana…\tApril 12, 2019\nPočetak obuke za vršenje poslova…\tApril 2, 2018\nPočetak trećeg ciklusa obuke…\tApril 3, 2018\nObuka za fizičko obezbeđenje u Novom Sadu August 31, 2021\nObuka za službenike fizičkog obezbeđenja u Šapcu June 11, 2021\nZavršena obuka za izradu procene rizika od katastrofa i plana zaštite i spasavanja May 26, 2021\nObuka za procenu rizika u zaštiti lica, imovine i poslovanja May 22, 2021


Savjetovanje o Prijedlogu plana zakonodavnih aktivnosti za 2021. godinu i Obrascu prethodne procjene za Zakon o stavljanju izvan snage Zakona o upravnim pristojbama u području prava intelektualnog vlasništva | Državni zavod za intelektualno vlasništvo\nSavjetovanje o Prijedlogu plana zakonodavnih aktivnosti za 2021. godinu i Obrascu prethodne procjene za Zakon o stavljanju izvan snage Zakona o upravnim pristojbama u području prava intelektualnog vlasništva\nSukladno Zakonu o procjeni učinka propisa („Narodne novine“, broj 44/17), Državni zavod za intelektualno vlasništvo, kao stručni nositelj izrade propisa, svake godine u okviru svojeg djelokruga utvrđuje Prijedlog plana zakonodavnih aktivnosti. Predmetni Prijedlog plana podloga je za izradu Plana zakonodavnih aktivnosti za 2021. godinu koji na prijedlog Ureda za zakonodavstvo donosi Vlada Republike Hrvatske. Uz savjetovanje o Prijedlogu plana zakonodavnih aktivnosti ujedno se provodi i savjetovanje sa zainteresiranom javnošću o obrascima prethodne procjene za zakone koji se predlažu za Plan zakonodavnih aktivnosti za 2021. godinu. U konkretnom slučaju, savjetovanje se provodi za Obrazac prethodne procjene za Zakon o stavljanju izvan snage Zakona o upravnim pristojbama u području prava intelektualnog vlasništva.\nOd 27. travnja 2015. godine sva savjetovanja sa zainteresiranom javnošću u postupku donošenja zakona, drugih propisa i akata moguća su samo preko jedinstvenog internetskog sustava za savjetovanje s javnošću Središnjeg državnog portala „e-Savjetovanja“.\nSukladno navedenom, dana 8. rujna 2020. godine Državni zavod za intelektualno vlasništvo, na stranici Središnjeg državnog portala „e-Savjetovanja“, otvorio je savjetovanje:\n• Savjetovanje o Prijedlogu plana zakonodavnih aktivnosti za 2021. godinu i Obrascu prethodne procjene za Zakon o stavljanju izvan snage Zakona o upravnim pristojbama u području prava intelektualnog vlasništva\nSavjetovanje će biti otvoreno do 28. rujna 2020. godine.\nSvi zainteresirani mogu se uključiti registracijom na portalu gdje se nalaze i upute za korištenje aplikacije.


BEOGRAD - Posle informacije objavljene nedavno u gotovo kompletnoj štampi da je Republička uprava javnih prihoda uručila 67 rešenja funkcionerima bivšeg režima za plaćanje poreza na ekstraprofit za stanove koje su dobili od države, a koji su veći od 90 kvadrata, pri čemu ukupna suma koju treba da plate premašuje milion maraka, pripremljen je i drugi spisak s imenima takođe bivših funkcionera, za koje je procenjeno da su profitirali dobijanjem velikih stanova.\nMeđu imenima ekstraprofitera po osnovu stana našao se i bivši šef diplomatije Živadin Jovanović koji je državi dužan 530.000 maraka, a dosad je sakupio i uplatio 353.941 maraka. Državnu kasu "potpomogli" su dosad plaćanjem poreza na ekstraprofit i Vlajko Stojiljković sa 104.000 maraka, Radmila Milentijević (bila ministarka za informisanje u vreme Miloševića) sa 64.814 maraka, Danilo Pantović, bivši generalni sekretar SMIP-a sa 66.337 i Ratko Marković, bivši potpredsednik Vlade Srbije i ustavotvorac sa 21.304 maraka.\nBivši direktor Savezne uprave carina Mihalj Kertes, kako je izračunala Uprava javnih prihoda, treba da plati više od 375.000 maraka, Dragan Tomić (bivši šef parlamenta) gotovo 300.000, dva bivša radikalska potpredsednika Vlade Tomislav Nikolić i Dragan Todorović treba da plate po 180.870 maraka, Aleksandar Vučić 97.000, a bivši pomoćnik ministra policije Vlastimir Đorđević 17.000 maraka.\nMeđu novim poreskim obveznicima su i Radoš Smiljković, bivši ambasador u Bugarskoj (za stan od 211,36 metara kvadratnih), Zoran Lilić, bivši predsednik Jugoslavije, sada opozicioni lider, za stan od 166 kvadrata, Borisav Jović, još jedan bivši predsednik Jugoslavije, za stan od 111 kvadrata, Bogdan Trifunović, bliski saradnik Miloševića iz vremena Osme sednice i bivši ambasador u Francuskoj za stan od 158,33 kvadrata, Zoran Bingulac, bivši ministar sporta za stan od 170 kvadrata, Margit Savović, bivša savezna ministarka, a sada predsednica Stranke uspešnih žena, za stan od 169,12 kvadrata, Dojčilo Radojević, bivši ministar telekomunikacija za stan od 195,70 kvadrata, Milorad Mišković, bivši savezni ministar trgovine i još aktuelni direktor "Jabuke" za stan od 195,78 kvadrata, Zoran Anđelković, i dalje visoki funkcioner SPS-a, za stan od 210,57 kvadrata, Veljko Knežević, bivši ambasador u Hrvatskoj za stan od 124 kvadratna metra i bivši ministri Zoran Vujović i Svetozar Savović za stanove od 180, odnosno 195 kvadrata.\nOsim ovog spiska, pominje se i jedan broj bivših funkcionera, među kojima su Milan Vešović, Milutin Aleksić i Dejan Drobljaković, koji su od države dobili stanove manje od 90 kvadrata, ali ti stanovi s onima koje su već imali upotpunjuju kvadraturu koja podleže porezu na ekstraprofit, pa su njihovi slučajevi u ovom trenutku na razmatranju.


I NIS u akciji: Da se nove nade rode - Energija Balkana\nPočetna » Život » I NIS u akciji: Da se nove nade rode\nVodeći se idejom da je dugoročno ulaganje u zdravlje ključno za kvalitetan razvoja društva, kompanija NIS raspisuje konkurs Zajednici zajedno 2022, koji je posvećen temi povećanja nataliteta i očuvanju reproduktivnog zdravlja. U ove svrhe, NIS je izdvojio sredstva u iznosu od 118,5 miliona dinara za podršku porodicama u procesu vantelesne oplodnje. Deo sredstava namenjen je za nabavku specijalizovane medicinske opreme – u cilju poboljšanja uslova za rad u zdravstvenim ustanovama. Na ovaj način, kompanija nastavlja sa pružanjem podrške ustanovama koje su od vitalnog značaja za unapređenje kvaliteta života svih građana naše zemlje.\nPrijave za ovogodišnji konkurs programa Zajednici zajedno počinju 17. juna i traju do 26. avgusta tekuće godine, a svi uslovi i propozicije nalaze se na sajtu https://www.nis.rs/zajednici-zajedno/. O projektima koji će biti podržani odlučuje Komisija za izbor projekata, a rezultati konkursa biće objavljeni tokom oktobra tekuće godine.\nVeliko Gradište se priključilo Zajednici zajedno\nZajednici zajedno je program društvene odgovornosti, koji kompanija NIS realizuje 14 godina zaredom u saradnji sa partnerskim opštinama i gradovima širom Srbije. Do sada je putem ovog programa, u cilju podrške razvoju lokalnih zajednica uloženo oko 1,5 milijardi dinara i realizovano više od 1.000 projekata. Od ove godine spisku partnerskih gradova i opština pridružuje se i Veliko Gradište, čime NIS nastavlja da proširuje krug prijatelja i partnera među lokalnim zajednicima u našoj zemlji.\nOsim toga, NIS pod sloganom Budućnost na delu već godinama podržava projekte od značaja za mlade, ulaže sredstva za unapređenje obrazovne infrastrukture, popularizaciju nauke, kulture i umetnosti, doprinosi poboljšanju uslova za rad i boravak u zdravstvenim ustanovama i ustanovama socijalne zaštite i ulaže sredstva za projekte u oblasti zaštite životne sredine. Od 2009. godine NIS je u te svrhe izdvojio više od četiri milijarde dinara.\nTagovi: lokalne zajednice, nis, povećanje nataliteta, reproduktivno zdravlje, vanteleskna oplodnja, Zajednici zajedno\nPrevPRETHODNOSisari nepravedno u senci dinosaura\nSLEDEĆEBez odluke o koncesiji za HE Buk BijelaNext\nStart TE-TO Pančevo u martu\nSOS Dečija sela Srbija i NIS pomažu da „Jaki mladi” pronađu posao


15/01/2022 • 20:15\nZdravstveni zvaničnici u SAD ohrabrivali su u petak više Amerikanaca da nose maske N95 ili KN95 koje koriste zdravstveni radnici, kako bi usporili širenje koronavirusa.\nU ažuriranim smjernicama objavljenim u petak kasno popodne, zvaničnici CDC su otklonili zabrinutost u vezi sa nestašicom snabdijevanja i jasnije rekli da pravilno postavljene maske N95 i KN95 nude najveću zaštitu.\nMeđutim, zvaničnici agencije su primijetili da je neke maske teže tolerisati na licu od drugih i pozvali ljude da izaberu maske koje dobro pristaju i koje će stalno nositi.\nCDC je evoluirao svoje smjernice po pitanju upotrebe maski tokom pandemije.\nU svom poslednjem ažuriranju, u septembru, zvaničnici CDC-a su više ohrabrivali maske N95 za jednokratnu upotrebu, rekavši da se one mogu koristiti u određenim situacijama ako zalihe budu dostupne. Primjeri uključuju boravak u blizini velikog broja ljudi tokom dužeg vremenskog perioda u vozu, autobusu ili avionu, za zbrinjavanje nekoga ko je lošeg zdravlja ili podložniji teškim bolestima.\nU četvrtak je predsjednik Džo Bajden najavio da njegova administracija planira da besplatno napravi “visokokvalitetne maske”, uključujući N95. Rekao je da će više detalja stići sledeće nedjelje. Federalna vlada ima zalihe od više od 750 miliona maski N95, saopštila je Bijela kuća.\nU najnovijim smjernicama CDC navodi se da postoji posebna kategorija “hirurških N95” maski, koje su posebno dizajnirane za zaštitu od prskanja krvi i drugih opasnosti u operacionoj sali. One uglavnom nisu dostupne za prodaju javnosti i trebalo bi da i dalje budu rezervisane za zdravstvene radnike, navodi agencija.\n10/10/2021 • 08:33\n07/08/2021 • 13:58\nStručnjaci tvrde da platnene maske ne štite od delta varijante\n29/08/2021 • 08:55\n25/08/2021 • 07:13\n15/01/2022 • 21:31\nŠevaljević: Ovo je pobjeda kolektiva\n15/01/2022 • 21:15\n15/01/2022 • 20:46


Lavovski bod Beograda | Srpska dijaspora | Vesti iz dijaspore i o dijaspori\nNaslovna Dijaspora Australija Lavovski bod Beograda\nDžošua Mori šutira na gol\nFudbaleri Beograda iz Adelajda upisali su još jedan bod u svoj bilans ove sezone. U 11. kolu ugostili su ekipu Sturt Lajonsa i odigrali nerešeno – 1:1.\nDžošua Mori je već u 6. minutu zatresao mrežu gostiju i doneo prednost srpskom timu. Imao je Beograd šanse i da udvostruči vođstvo, ali je posle propušternih prilika usledio pogodak na drugoj strani.\nPosle tog gola u 36. minutu, imao je Beograd još prilika, a dva puta su prečka i stativa bili saveznici gostiju. I Lajonsi su imali svoje šanse u meču koji je obeležila žestoka borba za svaku loptu, pa podelu bodova ni jedni ni drugi ne mogu da smatraju za neuspeh.\nTrener Beograda Demijen Mori ukazao je poverenje ekipi u sastavu: Čembrlen, Asefa, Arok, Nudžaim, Batler Baudon (Falko 26’), Kunavelis (Velinov 59), Radiče, Mori, Lav, Natsiopulos, Berić.\nU meču rezervnih timova pobedio je Sturt Lajons sa 1:0, dok je u duelu juniora dva kluba pobedila ekipa Beograda sa 3:1 (1:1).\nU narednom kolu se srpski klub sastaje sa starim znancima, ekipom Saut Adelajda. Meč se igra na terenu rivala, u Sportskom centru O’Salivenova plaža, sa početkom u subotu 28. maja u 15.00 časova.\nRezultati 11. kola: VT Birkala – Adelajd Junajted 2:1, Beograd – Sturt Lajons 1:1, Saut Adelajd – Metro Stars 1:0, Adelajd Komets – Krojdon Kings 2:0, Kembeltaun Siti – Kamberlend Junajted 4:2, Adelajd Olimpik – Adelajd Siti 0:2.\n1. Adelajd Siti 11 7 4 0 27:9 25\n2. Kembeltaun S. 11 7 2 2 26:15 23\n3. Komets 11 6 3 2 21:10 21\n4. Metro S. 11 6 1 4 19:17 19\n5. Krojdon K. 11 4 3 4 15:13 15\n6. S. Adelajd 11 4 2 5 19:19 14\n7. Beograd 11 4 2 5 20:26 14\n8. Sturt L. 11 4 2 5 16:24 14\n9. Adelajd J. 11 4 0 7 27:32 12\n10. Olimpik 11 3 1 7 19:23 10\n11. Kamberlend J. 11 3 1 7 14:27 10\n12. VT Birkala 11 2 3 6 12:20 9\nParovi 12. kola: Kembeltaun S. – Adelajd S, Krojdon – Kamberlend J, Sturt L. – Adelajd J, Saut Adelajd – Beograd, Komets – VT Birkala, Metro Stars – Olimpik.


elitemadzone.org - Materijal za osvezavajuce jelkice\n15.05.2005. Kompresija videa u HD. Interlaced ili NonInterlac..\n12.06.2005. potreban materijal na temu "satelitske komun..\n12.06.2005. jel ima neko materijal na temu "satelitske k..\n31.08.2005. materijal limarije\n24.12.2005. Realistican hromirani materijal\nMaterijal za osvezavajuce jelkice\nelitemadzone.org :: TechZone :: Materijal za osvezavajuce jelkice\n[ Pregleda: 10681 | Odgovora: 15 ] > FB > Twit\nMaterijal za osvezavajuce jelkice 20.09.2005. u 22:05 - pre 189 meseci\nDa li neko zna gde mogu da nabavim materijal od koga se prave jelkice-osvezivaci.\n[Ovu poruku je menjao pajaja dana 20.09.2005. u 23:08 GMT+1]\nRe: Materijal za osvezavajuce jelkice 20.09.2005. u 22:41 - pre 189 meseci\nDa li ti treba materijal za jelkice ili koncentrat parfema za njih?\nMoj prijatelj pravi one kao gumirane jelkice,a ima i koncentrata parfema.\nRe: Materijal za osvezavajuce jelkice 20.09.2005. u 22:56 - pre 189 meseci\ntreba mi materijal, a i o koncentratima bi se dalo prodiskutovati\nRe: Materijal za osvezavajuce jelkice 20.09.2005. u 23:08 - pre 189 meseci\nZa materijal nije problem,jedino mi trebas reci hoces li materijal ili gotovu jelkicu od gume\nustvari to i nije guma nego nesto slicno gumi.\nRe: Materijal za osvezavajuce jelkice 20.09.2005. u 23:17 - pre 189 meseci\nMeni ono liči na dvoslojni karton\nRe: Materijal za osvezavajuce jelkice 20.09.2005. u 23:22 - pre 189 meseci\nIma i onih što liče na gumu kad pipaš rukom.\nRe: Materijal za osvezavajuce jelkice 20.09.2005. u 23:47 - pre 189 meseci\nE bas te sto lice na gumu ima moj prijatelj,on ih lije.\nRe: Materijal za osvezavajuce jelkice 21.09.2005. u 23:00 - pre 189 meseci\npa u sustini najbolje bi bilo kada bi dobio obe ponude, jer posteno da ti kazem nisam razmisljao o tom materijalu ali posto znam otprilike kako to izgleda sada si me zainteresovao i nadam se da tu ima mesta za saradnju.\nDa ne bi nepotrebno opterecivali forum mozes mi pisati na [email protected] , a moze da mi se javi i tvoj ortak ako je zainteresovan za saradnju\nRe: Materijal za osvezavajuce jelkice 23.09.2005. u 23:37 - pre 189 meseci\nRe: Materijal za osvezavajuce jelkice 24.09.2005. u 13:45 - pre 189 meseci\nImam ja kompletan materijal za prizvodnju jelkica koji prodajem proizvidjačima, ali tesko ces sam napraviti jelkicu ako nemas recepturu.\nAko si zainteresovan za saradnju javi se na [email protected]\nČlan broj: 87500\nRe: Materijal za osvezavajuce jelkice 14.01.2007. u 17:37 - pre 173 meseci\nDa li neko zna gde se moze nabaviti materijal za proizvodnju jelkica\nRe: Materijal za osvezavajuce jelkice 14.01.2007. u 18:05 - pre 173 meseci\nGde moze da se nabavi koncetrat za jelkice?\nRe: Materijal za osvezavajuce jelkice 14.01.2007. u 20:47 - pre 173 meseci\nMa treba ti samo koncentrat, pa fajtaj po kolima!!!\nNe volim gumicu!!!!\nRe: Materijal za osvezavajuce jelkice 15.01.2007. u 13:26 - pre 173 meseci\npredloge o mestima za kupovinu iskljucivo na PP ili u mail autoru teme.\nRegistrovani: 3 ( Living Light, Nebojsa Milanovic, valjan )


Ramiz Hadžibegović – DOMAĆIN, svest i savest svog vremena – Montenegrina.net | Kultura, umjetnost i nasljeđe Crne Gore. Culture, Arts & Heritage of Montenegro.\nHomeNaukaAntropologijaRamiz Hadžibegović – DOMAĆIN, svest i savest svog vremena\nJuly 24, 2021 Antropologija, Fokus, Novo u biblioteci 0\nPoštovani pośetioci, vama dobro poznati esejista Ramiz Hadžibegović u svom novom eseju piše o DOMAĆINU. Naravno, pretpostavljate ne o ovim novokomponovanim, nego onim pređašnjim, kada se ovo zvanje teško sticalo, ali je mnogo značilo i isto tako cijenilo. Autor, između ostalog, kaže za domaćina da “takvi ljudi unose svetlost u život bližnjih, porodice, prijatelja, saradnika”, a kad su eseji u pitanju, gospodin Hadžibegović je DOMAĆIN, svoj na svome, pa kao i u nizu prethodnih eseja i ođe unosi svjetlost i osvjetljava prave vrijednosti koje na žalost sve više i brže osvaja tama.\nDo sredine prošlog veka, naša patrijarhalna porodica bila je fenomen posebne lepote, brojnosti, jezgrovitosti i inspirativnosti. Sa tačkama koje utiru i oblikuju koordinate kulturnog identita, seže iz dubine prošlosti i proteže se sve do danas, kao esencija duhovne vertikale naše samosvesti i tradicije. Pod istim krovom nalazilo se više generacija, što je njenim članovima davalo posebnu snagu, socijalnu sigurnost i respektabilnu ekonomsku moć. Takva patrijarhalna organizacija života imala je višedecenijsko pozitivno iskustvo i zato se održala sve do najnovijih vremena, kada su je nagla urbanizacija i savremen način života potisnuli u drugi plan, a sela ostala bez žitelja, ognjišta i dima, pesme i molitve. Posedi sve manji, prinosi sve slabiji, žeđ sve veća, a mi sve nemoćniji. U tužnom mimohodu vrane i gavrani legu jaja po tavanima, iz odžaka izbija zova, urušene zidine postaju ničije i varvarske. Kao nekrolog za naša sela, ovo izgleda odveć patetično, ali je istinito.\nJaz između sveta kakav je i onog kakav je bio veći je nego ikada ranije. Dokaz za to nisu samo pojedinačne priče i običaji već egzistiranje jednog fenomena koje je vreme skoro prebrisalo. Zato je ovaj esej rekonstrukcija i apoteoza malog čoveka i oda njegovoj dobroti, plemenitosti i lucidnosti, kroz koju se vide poodavno zamakli uzori neprolazne otmenosti, ali i narativ koji otkriva zapostavljenu smislotvornu nit, koja naizgled sasvim običnom ljudskom životu daje poseban smisao i značenje. Štaviše, patrijarhalna kultura posedovala je kult prirode i neposrednu porodičnu privrženost.\nPokušajmo otvorenim srcem da razumemo značenje ovog romantičnog narativa. Tradicionalni domaćin bio je razboj na kojem se plela narodna kultura, moral, dostojanstvo, vaspitanje, etička vrednost, navike, bliskost, srodnost, prisnost, najlepše šare u odgoju potomstva i kompoziciji raznih običaja. Pojam domaćin, kao univerzalna i globalna kategorija, izveden je od latinske reči domus, što znači dom, kuća, domaćinstvo, domovina. Gazda nije samo gospodar doma, kuće, stana, niti samo imućan čovek, već čuvarkuća, stvaralac, borac, baštinik prezimena i bratstva, čuvar kućevne tapije. Iako je današnjicu teško meriti aršinima prošlosti, domaćin je bio neprocenjiva ličnost i vrednost, uzor otmenosti, oličenje sjaja svog poroda, gazdinstva, bratstva, sela, pa i države; častan i čestit, pošten i prosperitetan, ugledan i sposoban.\nU ambijentu tradicionalno čistog izvornog morala, domaćin je poticao iz prestižne porodice, u kojoj su se poštovale najdragocenije društvene vrednosti, bez obzira na bogatstvo i moć. Domaćinske zadruge su bile jake, a domaćin se rađao kroz više generacija sticanja, štednje i velikog truda i rada. U njihov poredak vrednosti ugrađen je dubok smisao – imati pravog domaćina, gazdu, koji je nalazio svoju tajnu u odmerenom odnosu stvarnosti i ideja, oblika i razuma, živog sveta i ljudskog duha. Domaćin je bio kičma nacije, uvek spreman da pomogne i udruži snage za opšte dobro. Takvim uglednicima su uvek čast i obraz bili ispred života, što dovoljno govori o tome koliko su bili pozitivni kulturološki uzori u svojim sredinama. Izražavao je kulturni i običajni obrazac; bio veza sa prošlošću i spona sa životom, ognjištem i potomcima.\nIako u olujnim vremenima, domaćinski kolektivi su bili dobro organizovani, vredni, štedljivi, sa autentičnim karakterima u tipično našim, balkanskim uslovima i okolnostima, kad svaki naraštaj nosi odraz vremena i kad treba živeti ne za sebe niti za druge, već sa svima i za sve. Iako kolektivna tvorevina, običaji, tradicija i baština se najbolje ispoljavaju kroz darovite pojedince, koji su izrastali iz dobro organizovane porodične zadruge, gde se poštuje porodični autoritet i mehanizmi koji ga čuvaju. Vatricu na ognjištu je čuvala majka, na koju se oslanjala i na kojoj se držala cela kuća. Bez velikih i gorkih reči, bez ispovedanja i vajkanja, majka je branila pravo na život, na hleb, na vazduh, na vodu, bez obzira na to što ona, kako to reče jedan pesnik, nikada nije znala dokle će sve to moći, da ognjište svijetli u njenoj samoći. Nigde se ne oseća pulsiranje života kao pored majke i ognjišta.\nNajveći autoritet i organizator takve mikrozajednice, odgovoran za nju, bio je poznat kao domaćin. On je autentično svedočanstvo o težačkom životu, nadi i ljubavi. Predstavlja svojevrsnu odu dostojanstvu i humanim vrednostima, neophodnim svakom naraštaju i vremenu. Njegova senka se nadvijala nad svima, svom težinom. Učeni u mladosti da veruju u svoj razum, usmeravani da budu smireni, stabilni, da sreću čine ljudi, a ne imovina, stvari, novac, jer materijalne stvari donose samo kratkotrajna zadovoljstva. Štaviše, znao je da nadom štiti život i u dobru i u nevolji, jednako kao što se brani ljubav, vera, pravda, sloboda. Sve to bilo je ugrađeno u njegov identitetski kôd, u njegova etička, filozofska i religijska shvatanja. Verovao je u nemoguće i kad nema rešenja, jer ako nije bio u stanju da sebe prevaziđe, onda ne treba ni da veruje. Nada nije bila skrivena, strepnja ga je uvek upozoravala, a psihološka čvrstina i dostojanstvo figurisalo je u njemu kao prirodni derivat oblikovan načinom življenja.\nKao alhemičar iz prohujalog vremena, on je svojim univerzalnim vrednostima prevazilazio lokalne, porodične, plemenske, etičke i kulturne granice. U patrijarhalnom poretku postojala je utvrđena podela rada prema polu, uzrastu i sposobnostima. Svako je radio svoj posao, od najmlađeg do najstarijeg. O svim poslovima odlučivao je domaćin kuće, dok je domaćica raspoređivala zaduženja ženskim članovima i deci. Od njih se tražilo apsolutno poštovanje roditelja i uopšte poslušnost prema starijima. Deca su neizmerno voljena, davalo im se više, ponekad i previše. Tradicionalno, autoritet domaćina ne podnosi teške reči, polemiku, svađe, sukobe, pa ni grdnju dece. To se obavljalo diskretno i u četiri oka, vodeći računa o tome da ne pređe granicu svojih moći. Poštovanjem najmlađih pokazivao je svu ljubav i pažnju prema njima. Da se poštujemo, sabiramo i volimo, bila je svakodnevno njegova poruka familiji. Nije dozvoljavao da se gomilaju i talože podzemne razarajuće energije koje rastaču harmoniju u familiji.\nDržao je do tradicije, ali ga ona nije sprečavala da inovira najnovija dostignuća iz svih sfera društvenog života i tako unapređuje stečena znanja u skladu sa svojim potrebama i mogućnostima. Njegova racionalna i trezvena filozofija života, uz dobru organizaciju, slogu i ljubav, uklanjala je svakodnevnu žurbu, nervozu, uvodila u smireniji i drugačiji poredak svakodnevnih aktivnosti. Na raskršću iznenadnih odluka, između iskušenja i strepnje, mogućnosti i nade, gde je mogućnost izbora više nego izvesna, umeo je uraditi nešto neočekivano, znajući da logika ne ide pod ruku sa svakim životom i svakim problemom. Znao je koliko vrede slutnje, snovi, zanosi, dar i talenat kod svakog člana porodice. Osluškivao je prirodu, njenu lepotu i neslućenu moć. Znao je ući u njenu dubinu, snagu, u njeno srce i dušu, i na bazi toga napraviti dobru procenu i strategiju za razne poljoprivredne poslove koji zavise od njenog hira. Mudri znaju da su nad njima nebo i zvezde i da nebeska i zemaljska zbivanja oduvek stoje u vezi, a između kosmičkog i čovekovog sveta postoji trajna i tajna veza.\nTeško je iz ove naše stvarnosti u potpunosti razumeti tu patrijarhalnu romantičarsku tradiciju i njegovu dušu, i sa punim pokrićem poverovati koliko takav autoritet razotkriva povratnu istinu njegove mudrosti, erudicije, odmerenosti i staloženosti, budući da je domaćin proizvod svog vremena, svoje okoline, genetskog zapisa i čega još ne. Putevi otvoreni, izazovi mnogi, neizvesnost velika, a on otmenim pristupom spajao naizgled nespojivo, saznajno i usvojeno, sa novim i nepoznatim. Živeo je tri života: javni, privatni (porodični) i tajni, gradeći atmosferu istovremene fantazmagorije i surove realnosti. Znao je natovariti na svoja leđa prevelike nade i očekivanja, nesvestan svoje moći, snage i nosivosti. Svako vreme je zlo na svoj način, a takav čovek može biti čovek u svakom.\nFascinantan je njegov fokus i elan da brine o svakom detalju. Nije bilo radosti, veselja, da ih nije svojim prisustvom učinio svojim, nije bilo tuge da je nije pretvorio u svoju; duše svih članova porodice osećao je u sebi, sve njihove bolove, suze, sve njihove uzdahe. Kako bi uspostavio skladne i harmonične odnose u porodici, vodio je računa o svakom pojednicu, o njihovim potrebama i željama. Imao je sposobnost da oseti bol, ranjivost, snagu, tugu, pobedu. Ako bi kupio nešto jednima, uzimao je i drugima; ukoliko bi oženio svoga sina, gledao je da dobro uda i svoje sestričine. Znao je do sitnica obogatiti svoj i život svog potomstva, sa puno ljubavi, smeha, podrške, razmišljajući o tome šta nemaju, a ne šta imaju, šta ih čini radosnim, a šta ih uznemirava. Uz manje srdžbe i više blagosti i nežnosti prolazio je kroz svoju egzistenciju donekle nesvestan posebnosti i dragocenosti svoje priče koju polaže na vaspitanje i celokupnu brigu svojih potomaka. Ne gubeći imunitet zbog banalnih stvari i stvarnosti koja je nepredvidiva, ponašao se kao da je otac i majka ne samo svom delu i sebi samom, već kao da je sebe zadao samom sebi. Naravno, takvi ljudi unose svetlost u život bližnjih, porodice, prijatelja, saradnika a, s druge strane, nadvijaju oblake sumnje nad one čija uskogrudost i nedostatak vizije ne dozvoljavaju postojanje različitosti i slobode izražavanja u svom okruženju.\nBio je centralna figura seoskih manifestacija, proslava verskih praznika, svadbi, raznih svečanosti, ali i tužnih, dramatičnih, ratnih i nesrećnih događaja. Zdravice za razne prilike bile su njegovo duhovno bokorenje svakovrsnih, svevremenih, ali i vrlo konkretnih etičkih, podsticajnih, nadahnutih i mudrih misli i poruka. Njegovo ognjište pamti narodnog guslara, davanje i vraćanje zajma, prvo kupanje novorođenčeta, sve što radosno život nosi, ali i romantične suze, hajdučke puške, zakletvu, amanet. Nigde ljudska reč nema takvu toplinu i uzbuđenost kao kad je domaćin izusti a izgovorena mudra misao ne plamti već svetli. Svaki muštuluk prvo se njemu uručuje, mobu saziva, prvi snahu i kćerku dariva. Okupljanja za sofrom bili su najdragoceniji familijarni trenuci. U tim suptilnim pravilima međusobnog ophođenja znalo se ko prvi treba da sedne, ko sedi u čelu, ko sedi pored njega, gde sede gosti, ko prvi uzima hranu i podiže čašu, kada se ustaje, ko prvi ustaje. Svaki ukućanin imao je svoje mesto, znala se hijerarhija odnosa.\nZnajući da se njegov život nastavlja kroz potomke, domaćin je u dugim zimskim noćima, izbrazdanog čela, držao svoje unuke na krilu, o svemu im besedio, ponajviše o junaštvu, slavi, legendama, o prošlosti svoje familije, bratstva, plemena, a unuci sa lakoćom pamtili i po deset svojih „pasova”. Bez knjiga, deca su žudela za zanimljivim pričama, legendama, za bliskošću i za prisnošću. U takvom ambijentu ona su rasla i sazrevala uz puno ljubavi, zdrava, uspešna, vesela, za razliku od današnje, koja odrastu ne upoznavši ni svoje roditelje. U smutnim vremenima, kad su se mladima nudili sumnjivi kriterijumi vrednosti, domaćinova reč je bila presudna, ali i motivišuća, jer mu se verovalo. Pored ognjišta živelo se po pravilima običaja i glave familije, zato ona imaju dušu i karakter svog gospodara.\nNeretko, domaćin je imao i svoje dertli trenutke, meračeći sa duboko proživljenim emocijama zaodenutim u ruho vidljivog događaja i stanja u kome se čovek suočava sa samim sobom, sa sopstvenom dušom, kada postaje potpuno svestan samog sebe, svojih mogućnosti i ograničenja. Kad se nađe među prijateljima, uz piće i muziku po svom ćeifu, svesan velikog raskoraka između skrivene emotivne patnje i smisla života, on je kroz dert izražavao svu svoju turobnost i želju da se vrati čednosti i mladosti, zapitan šta je radila njegova mladost. Uostalom, dert je privilegija zrelog doba, zato ga on najbolje razume.\nKad dođe vreme da se uruči amanet, domaćin ga pušta iz svojih zabrana u otvoreni prostor ka drugome na najrazličitije načine, uglavnom usmeno i pismeno. Amaneti koji sadrže najveći stepen diskrecije isporučuju se najvoljenijoj, najpoverljivijoj ili najmoćnijoj osobi, najčešće u prelomnim istorijskim i životnim situacijama: pred smrt, uoči rata, odlučujuće bitke, radikalnih društvenih promena. Pravilo je da se zavet ostavlja osobi sa izgrađenim moralnim i karakternim principima. Po tradicijskom običaju, domaćin je amanet ostavljao u najužem porodičnom krugu. Značajne oporuke se ne moraju ostaviti najstarijem potomku, već onom koji zaslužuje tu čast i poverenje i ima potencijal da zatraženo realizuje. Činilo se to najčešće za sofrom, kako bi hleb i ostala hrana bili svedoci tome – sofra je sofri ostavljala u amanet bolji svet.\nU svakoj kući se krije ono što je najlogičnije, najtajanstvenije, najizvornije; svaki dom ima svoju priču, svoju dušu, svoj miris, zvuk, šum, tišinu. U njemu revitalizujemo mentalnu, emotivnu i fizičku snagu. Kuće su mesta najneobičnijih snova i ideja, iluzija i fantastike; ambijenti bizarnih prizora i najveće senzibilnosti. Kućni prag je moćan simbol ocrtane granice između unutrašnjeg i spoljašnjeg sveta, odnosno prostora u kojima čovek obitava, ali i zavetrina od istrošenog života. Njegov najsnažniji branitelj, zaštitnik i simbol bio je domaćin, uz čiju blagodet se lakše učilo, čitalo, pisalo, crtalo, pralo, obedovalo, spavalo, a deca brže sazrevala i odrastala. Pored njega se jače volelo, mnogo toga je slabije bolelo, više se razumelo, bolje shvatalo, doduše uz pomalo inata, prkosa i sujete. Društveno nasleđe, vaspitanje, znanje, oblačenje, ponašanje na ulici, i još mnogo toga, spadalo je u njegov fokus. U tom smislu, kao moralni korektiv, znao je često intervenisati.\nRuralni izolovani život postavlja ogoljeno ljudsko postojanje u prvi plan. U takvom ambijentu, domaćin je, sa neponovljivom sposobnošću da razume ključna pitanja drame koja se odvija u ljudskoj intimi i privatnosti suočenoj sa mnogobrojnim životnim izazovima, trezveno sagledavao pravo stanje stvari. Svima je prilazio kao izvorištima, utišanog, smirenog, sabornog, nenametljivog, duboko ljudskog obzira i pogleda. Dobro je znao da je izvor svakog bogatstva sam čovek, a ukoliko je u kući veća zatvorenost, tenzije i unutrašnja napetost rastu jer je svakom imanentna želja za slobodom, igrom i pevanjem, za prostorom, nebom, mesečinom. Ukazivao je na dubinu i visinu izgorelih istina i sa žarom vatrosnika gasio sve ono što je u suprotnosti s verom i ljubavi prema porodičnom dobru. Obrasci za ovakve probleme iskustveno su oblikovani, prenošeni i čuvani u familiji. Bili su to supstrati najdublje porodične sedimentacije.\nOdnosi između roditelja i dece, porodičnih generacija, kao i odnosi porodice i spoljašnjeg sveta u tom porodičnom mikrokosmosu, čine široko polje doživljaja, od stanja teskobe do vere u snagu domaćina. U takvoj recepciji on je bio most preko koga se premošćavaju razlike, širi mir, ljubav, tolerancija, razumevanje, nastojeći da stvori, oblikuje i što duže održi život, uprkos svemu što mu se suprotstavlja. On ga slavi, brani od laži, podvale, izdaje, licemerja, greha, prestupa, što je najbolji dokaz koliko je njegova uloga bila postojana i moćna. Radio je ono što je najbolje znao i umeo, sa mirisom vrline i ukusom veštine. Bilo je to svojevrsno sažimanje života u život.\nNedeljiv od prirode i podneblja, ali i od kulture, religije i istorije, opstajući na međi različitih običaja, domaćin je baštinio osećanje patriotskog ponosa i dostojanstva kao najveću obavezu i čast, zbog koje svako naše selo odiše istorijom neke posebne familije. Sazdan od strasti i ljubavi prema svojoj zemlji, njegov aktivizam u kriznim i ratnim uslovima uvek je bio primer ostalima kako se čuva i brani otadžbina. Pored nesebične svakovrsne pomoći vojsci i sami su bili u prvim ratnim redovima, ostavljajući svoje živote za odbranu domovine. Što tragikom svog postojanja, što borbom, oni otkrivaju našu prirodu i karakter kako u ratnim tako i u mirnodopskim uslovima. Poznati su mnogi dobrotvori koji su u odsudnim ratnim uslovima kupovali oružje, uniforme i hranu. U mirnodopskim uslovima zaveštali su svoju celokupnu imovinu univerzitetima, crkvi, bolnicama, lokalnim zajednicama. To su bili svojevrsni sanjari kojima je želja da ostave neki trag o familijarnoj i bratstveničkoj lozi važnija od samog postojanja.\nDa bi se potpunije razumeo ovaj fenomen i način na koji funkcioniše porodična zajednica, treba naglasiti da je domaćin mogao biti samo najsposobniji. Uloga se nije poveravala najstarijem, kako se obično misli. U pojedinim zadrugama domaćina su birali članovi familije s pravom da bude smenjen ukoliko ne upravlja zadrugom „u korist svih zadrugara”. To ukazuje da je i u zoni patrijarhalnog zadružnog života postojala demokratičnost. U odlučivanju jednako kao i u upravljanju zadrugom učestvuju samo njeni odrasli muški članovi. Prilikom kupovine ili prodaje imovine konsultovali su se svi članovi familije, odnosno zadruge. Inače, otac je najčešće delio imovinu svojoj deci vodeći računa o kvalitetu i kvantitetu delova. Ponekad su i braća delila imovinu između sebe, a otac je bio samo korektor. Ne treba naglašavati da je bilo dosta i nesporazuma, nesloge i svađe unutar tako brojnih familija, ponajviše zbog žena koje su tome kumovale.\nSnen i zanesen između uzdaha i treptaja, razuma i vere, ljubavi i patnje, strpljenja i nemira, domaćin je, uz potreban sklad mudrosti menjao sudbine, pomerao i rušio granice, što je podrazumevalo odricanje, posvećenost, požrtvovanje, odgovornost, disciplinu; izjednačavao je ideju dobra i morala s mudrošću i razumom. Njegov život je izdržljivost, hrabrost, odlučnost i postojanost. Potraga za ljubavlju, slogom i radom bila je osnov njegove potrebe i želje, uveren da junaci dobijaju i kad gube. Svaka njegova reč bila je talog vremena, a kad je trebalo, ćutali su iz iskustva. Živeli su ispred svog vremena, sa skepticizmom koji je bio opominjući, mudar i duhovit. Bili su hroničari prošlosti, dijagnostičari, svest i savest svoga vremena.\nOtkad je sveta i veka, uspostavljaju se i ruše običaji i navike. Tako se selo danas našlo u nigdini, na brisanom prostoru, bez ozbiljne strategije države. Ono je interesantno još umetnicima, zanesenjacima ili etno istraživačima. Štaviše, danas su i seljaci zaboravili šta je domaćin. Zbog promene načina života, domaćin u novom kontekstu deluje kao jedna hibridna tvorevina od koje, u odnosu na izvorno značenje, nema ni početnog slova „d” od domaćina… Ostala je samo predstava o nekadašnjim društvenim i porodičnim vrednostima, koje su ustuknule pred nečim novim, nimalo dobrim, smatra profesor Ratko Božović. Danas se domaćinom smatra vlasnik neke manje zanatske radionice ili preduzeća. Naravno, u nekim našim selima postoje domaćini, ali ta institucija nije ni nalik na domaćine o kojima pišem budući da je savremena društvena stvarnost deformisala pojam i definiciju ovog kulturnog obrasca. Danas se domaćinom smatra svako ko poseduje vrednu imovinu u vlasništvu, bez bogatstva vrlina, duhovne i kulturne raskoši.\nNijedan običaj ni kulturni obrazac ne mogu više od ovoga posvedočiti o tome koliko je domaćin metafora kulturnih korena i paradigma duhovne baštine. Bilo je to vreme u kojem se istina čuvala i prenosila novoj generaciji. Koliko god je emancipacijsko stanovište ispravno i neophodno našem vremenu, ono je dobar instrument za razumevanje davne prošlosti, iako je ta nejasna slika samo delimična predstava znatno složenije realnosti, kojoj je tradicija dala snagu trajanja. Upravo kulturno iskustvo prošlosti pokazuje svoju relevantnost u formiranju čovekovog individualnog i kolektivnog identiteta. Ukoliko ne postoji jasna svest o toj višestolećnoj istoriji, onda se ona pokazuje kroz arhetipove kolektivno nesvesnog, opominjući savremenike na njihov odnos prema primarnoj duhovosti. Naš prostor pokriva toliko društvenih slojeva, složenih mentaliteta, toliko javnih ili skrivenih pravila, imaginarne stvarnosti, prošlosti i sadašnjosti.\nPitanje identiteta, porodice, ognjišta, tradicijskih vrednosti ili značaja otadžbine izgubila su svoju primarnu civilizacijsku vrednost, a u obećanim urbanim potrošačkim konceptima brzine, površnosti i dezorijentacije, selo se našlo u nigdini. Porodica je uništena, roditelji ne znaju šta će sa sobom, a kamoli šta će sa svojom decom. Srušen je stari sistem vrednosti, a sa njim i poštovana figura oca – domaćina. Šta je ostalo od oca kada se nove generacije podsmevaju svim ljudskim vrednostima (pravda, istina, dobrota) i kada se ruše svi autoriteti? Familije koje su se hranile snovima svog domaćina nisu priznavale konačnost jer je njihov gazda integrisao, mobilisao, zbližavao.\nDomaćini su bili makar pedalj iznad života, izvor mudre, pristojne, dragocene reči, najveličanstvenije istine. Svojim delima učinili su čast svom bratstvu, poreklu i potomstvu. Vremenom, i oni su se umorili od takvog života. Polako i tiho su nestali, a sa njima i sve ono što je prirodno, normalno, uljudno. Ostali su samo inspiracija piscima, sociolozima, etnolozima, pevačima i guslarima.\n Očigledno je da se on svakoj brizi koja na njega naiđe daje ceo i da se troši i lomi bez poštede dok je ne reši ili preboli. Ali zato pre i posle toga njegov duh istinski miruje i ne poznaje naše nezdrave nemire, sujetne pomisli i začikavanje mašte koja kvari naše dane i noći i slabi nas za važne i velike napore u životu – Ivo Andrić.\n Postoji čitav niz zdravica za Badnji dan, Božić, svadbu, slavu: Sretna slava, domaćine; Krsnu slavu uvek slavi, samo domaćin pravi; Sretna slava, domaćine, slavili još sto godina u zdravlju i veselju; Da Bog da našem bratu domaćinu u svačem sreću dobru, sretnu i berićetnu, punu i bogatu, da mu ralo ore u duboko, a stado ide u široko, da mu je šljeme tvrdo, od zemlje visoko, na zidu stasito, a nadaleko glasito…\n Nedeljni ručak, svi se okupili. Deda sipa svima vino, a zatim zapoveda svom sinu, mom ocu, da skine ikonu sa zida i da je stavi na sto. Zapali sveću i reče mu: „ Ajde kaži oče naš“. Sin ko iz rukava. Deda potom kaže: „Čeljadi moja, ja sam normalan i pri zdravoj pameti. Od danas predajem ceo svoj kapital u ruke tebi sine, da s njim gazduješ i doveka gospodariš. Sine, sad što budem divanio ti ponavljaj: Kunem se, da ću čuvati i poštovati kapital koji mi moj babo danas pridaje u ruke; da ću voditi računa i neću dozvoliti ni malo da se okrnji; ako mi Bog bude u pomoći trudiću se i da ga uvećam“, (Monodrama „Treće koleno“, Gojko Todorović)\n Bio je od tvrde riječi i čazben. Znao je da bude nježan i čovječan, ali i surov i bezobziran – Milovan Đilas.\n Veliki srpski dobrotvori bili su Sava Tekelija, Ilija Milosavljević Kolarac, Đoka Vlajković, Sima Andrejević Igumanov, Nikola Spasić, Đorđe Vajfert, Milan Kujundžić Aberdar, Luka Ćelović; u Crnoj Gori Vaso Ćuković, Vlado Gojnić, Stanislav Ćano Koprivica.\n Za razumevanje života u porodičnoj zadruzi posebno je važno poznavanje uloge porodičnog/kućnog starešine. Važnost ove uloge ogleda se u tome što porodični starešina vlada i upravlja kućom i svim imanjem; on je menadžer i finansijskidirektor (drži kesu od novaca i brine se kako će se platiti arač i ostale dacije); ima i obrednu ulogu (kad se mole Bogu, on počinje i svršuje); uspostavlja kontakte sa širom zajednicom. Starješina nje svagda najstariji godinama u kući. Kad otac ostari, on preda starješinstvo najpametnijemu svome sinu (ili bratu ili sinovcu). Ako se dogodi da koji starješina ne upravlja dobro kućom, onda kućani izaberu drugoga (Karadžić 1818: 792).\n Vreme izriče pravdu i stavlja sve stvari na svoje mesto – Volter.\nJune 12, 2020 Fokus, Kotor, Najave reportaže izvještaji, Ostalo 0\nKC Nikola Đurković, 11.6.2020. U okviru projekta #MapOfCulturalRoutes, NVO Koltrina je, u partnerstvu sa NVO Centar za omladinsku edukaciju, organizovala okrugli sto na temu: Kulturni potencijali i tradicija – Benefiti za mlade i opštinu Kotor. […]\nMay 13, 2020 Fokus, Novo u biblioteci, Portreti, Vladavina knjaza Danila (1851-1860) 0


Vreme 845 - Formula 1: Jednaki na startu\nLjudi, stvar je ozbiljna! Bar ako je suditi po vremenu koje su timovi proveli pripremajući nove bolide i preko četrdeset zvaničnih i test-vozača koji su taj posao obavili\nKad se u nedelju, na startu sezone u Melburnu, poređaju dvadeset dva bolida, biće to dosad neviđeno šarenilo. Dizajneri su bukvalno odlepili, pa je čak i konzervativni Ferari shvatio da mora da se uklopi. E sad, Talijani ko Talijani, samo su šmekerski dodali dve bele linije sa strane i "smekšali strogoću". I vozači će izgledati kao pajaci, bar oni čiji kombinezoni prate liniju i boje bolida. Jedini koji još drži do tradicije je stari Frenk Vilijams – belo, plavo, logo sponzora i gotovo.\nOčekivanju da će predstojeća sezona biti veoma uzbudljiva najviše doprinosi činjenica da posle dužeg vremena ima više od dva vozača ili tima koji pretenduju na titulu. Nije to samo zato što je Šumi batalio trke, već i zbog izjednačenosti aktuelnih vozača i napretka timova iz "srednje" zone. Prvi put posle dužeg vremena nisam dao savet prijatelju, pasioniranom kladiocu, na koga da secuje. Evo, imate u okviru listu timova i vozača, pa sami vidite, ima li tu neko ko se baš izdvaja? Ja mislim da nema, ali…\nFerari je, rekoh, baš iskoristio pauzu i na testovima imao koji delić sekunde bolje vreme po krugu od ostalih. To može biti dobar znak, ali podsećam na to da je osim Šumija tim napustio i tehnički direktor Ros Bron, veliki mag strategije i čovek koji je stajao iza višegodišnje dominacije te ekipe. Felipe Masa je imao sjajnu završnicu prošle sezone, ali tada su ostali po performansama bili daleko iza tima za koji vozi. Bio je impresivan i na poslednjem testu u Bahreinu, pa treba verovati šefu tima Žanu Todu kad kaže da je "Masa najpotcenjeniji vozač u Formuli 1". U pauzi između dve sezone Kimi je bio "miljenik" tabloida, koji su iz broja u broj objavljivali njegove fotografije sa čašom ili flašom u ruci i tekstovima koji su potvrđivali onu staru – "pije ko Finac". Ruku na srce, zimus, na promociji novog bolida izgledao je malo podbulo, slavilo se, pa se i popilo, valja se, ali su stvari došle na svoje mesto čim je počeo da testira novi ferari. Bio je u punoj formi, brz, što je i Masa potvrdio braneći ga od "novinara koji preteruju, pa čak i izmišljaju". Novinari su pak uzvratili tekstom da je Kimi bančio u jednom baru u Helsinkiju i pred sam put u Australiju. Ma… stvari će ipak doći na svoje tek kad trkanje počne.\nŠampion Fernando Alonso nije siguran da će odbraniti titulu. U izjavama prednost u predstojećoj sezoni daje Ferariju, ali smatra da i njegov Meklaren nije za potcenjivanje. Delovao je prilično ubedljivo kad je novinarima rekao da u Melburnu "ide na pobedu" i dodao da mu ne nedostaje motivacije jer "osvojiti treću titulu za redom, ali sa novim timom, prava je stvar i mislim da će biti veoma uzbudljiva sezona". I tim u koji je Katalonac prešao želi titulu koju je poslednji put osvojio Hakinen pre osam godina. Veliko osveženje je dolazak u ekipu zvezde u usponu, crnoputog Luisa Hamiltona, koji je još kao devetogodišnjak upoznao šefa tima Rona Denisa, pa nije čudo što ga je ovaj podržavao dok se trkao u nižim klasama bolida. To pre svega zbog agresivnosti koju je mladić već pokazao na testovima. "Obožavam ulične trke i radujem se što ću debitovati baš na jednoj takvoj", rekao je Hamilton, kome poznavaoci prognoziraju dobru karijeru.\nPrema prognozama i anketama, za vrat pomenutim duvaće složno BMW Zauber, koji je osim poboljšane aerodinamike dobio iz Minhena i novi motor; Reno, čiji šef Flavio Brijatore ima provereni "nos za talente i buduće šampione"; i Vilijams, koji je dobio novi Tojotin motor. Druga dva fabrička tima, Honda i Tojota, i pored ogromnih budžeta na zimskim testovima nisu pokazala da mogu među najbolje. Ako mene pitate, mislim da će pravo iznenađenje biti timovi koji su samo nominalno "druga liga", a u stvari je reč o prošlogodišnjim bolidima koje su vozili šampioni, kao što su Red bul Reno, ili Toro roso i Spajker Ferari. To će biti, smatram, pravo trkanje! Jedini za koga mogu da tvrdim da će i ove godine nositi fenjer jeste ekipa Super Aguri Honda.\nDakle, nedelja, četiri ujutru, prenos iz Melburna, sa novim elanom u nove radne pobede! Da, umalo da zaboravim da vam kažem da je Huan Pablo Montoja pobedio u Meksiku, na prvoj NASCAR trci ove sezone.


Kome sve i koliko Srbija duguje? | Nova Ekonomija\nEvropskoj investicionoj banci (EIB) za kreditiranje izgradnje "Autoputa mira" od Niša do Merdara Srbija će plaćati kako odabere: EIB nudi varijabilnu kamatnu stopu po formuli šestomesečni EURIBOR plus 1 odsto, uz mogućnost da se kamatna stopa fiksira ako se proceni da je to povoljnija opcija sa stanovišta upravljanja javnim dugom.\nArsić: Privreda Srbije u prvom kvartalu solidna, javni dug ide na oko 60 odsto\n"U Srbiji su prisutne međunarodne finansijske institucije poput EIB, IBRD ili Svetske banke, koje investiraju u projekte koji treba da povežu evropske regione preko Srbije, ali imamo i situaciju da se grade putevi koji su pre politički nego ekonomski opravdani”, kaže direktor ekonomske istraživačke jedinice LIBEK-a Mihailo Gajić.


SNSD-ove omladinke zaposlene bez konkursa, u NS RS muk - Gerila\nKorupcija, štetni projekti i izostanak reakcije uzroci najvećih problema životne... 5 Juna, 2020\nVlada Srpske počela sa isplatom pomoći “podobnim medijima”? 5 Juna, 2020\nZa godinu dana samo jedna presuda za korupciju po predmetima Tužilaštva BiH 5 Juna, 2020\nViše od 150 slučajeva kršenja digitalnih prava tokom pandemije COVID-19 5 Juna, 2020\nDNS: Zatečeni smo, sve je moguće. “Slučaj Prijedor” 4 Juna, 2020\n11 Marta, 20200\nDa su konkursi u Republici Srpskoj odavno izgubili bilo kakav smisao svima je jasno, ali kada institucija koja donosi zakone previđa konkurs kao instrument zapošljavanja, to je alarm za čitavo društvo. Bahato i neodgovorno ponašanje političara je uobičajena svakodnevica u Republici Srpskoj, a kako možemo da vidimo, kada ste u SNSD-u, možete praktično sve.\nNevena Rakić, svršeni student Fakulteta političkih nauka iz Gradiške i aktivni omladinac SNSD-a iz ovog grada, dobila je posao u Narodnoj skupštini Republike Srpske bez raspisivanja ikakvog konkursa. Dakle, dok se drugi svršeni studenti grčevito bore za zaposlenje, a mnogi od njih usljed nemogućnosti da se zaposle napuštaju zemlju, članovi SNSD-a nemaju takve probleme, a jedan od ekletantnih primjera je upravo Rakićeva.\nInteresantan je i odgovor koji smo dobili od Narodne skupštine Republike Srpske na upite u vezi sa partijskim zapošljavanjem SNSD-ove omladinke.\n“Opštinska organizacija porodica poginulih i zarobljenih boraca i nestalih civila Republike Srpske iz Gradiške, obratila se zahtjevom broj: 01-78/11od 26. 10. 2017. godine Narodnoj skupštini Republike Srpske. U zahtjevu je zatraženo da se u skladu sa Zakonom o pravima boraca, vojnih invalida i porodica poginulih boraca Odrambeno-otadžbinskog rata Republike Srpske iznađe mogućnost da se Neveni Rakić, koja ima status djeteta poginulog borca, omogući obavljanje pripravničkog staža. Zahtjevu navedene organizacije je udovoljeno, te je Nevena Rakić zasnovala radni odnos u Narodnoj skupštini u svojstvu pripravnika“, objašnjavaju iz Skupštine i dodaju da je nakon obavljenog pripravničkog staža Neveni Rakić prestao radni odnos, a da je ista nakon položenog stručnog ispita za rad u upravi Republike Srpske, ponovo zasnovala radni odnos na određeno vrijeme.\nMeđutim, to nije sve. Ubrzo nakon radnog odnosa na određeno vrijeme, uslijedio je i ugovor na neodređeno vrijeme.\n“Zahvaljujući tome što je imenovana stručno, savjesno, efikasno i odgovorno izvršavala sve postavljene poslove i zadatke, sa istom je 1. novembra 2019. godine zaključen Ugovor o radu na neodređeno vrijeme”, poručuju iz Skupštine.\nInteresantno je da u Skupštini i nakon isteka zakonom predviđenog roka od 15 dana od našeg idućeg upita, vlada muk i tišina. Pitali smo ih ko je stavio potpis na zapošljavanje Rakićeve i kada je objavljen konkurs po kojem je dotična dobila zaposlenje. Da li su naprasno ostali bez službenika za odnose sa javnošću nije poznato, ali kako Infoveza nezvanično saznaje, konkurs za navedeni posao nikada nije raspisan, a zapošljavanju Rakićeve kumovao je Denis Šulić, potpredsjednik NS RS i predsjednik mladih SNSD-a.\nNije ni čudo što Rakićeva slavi 28 godina postojanja NS RS, kada je samo sedam dana nakon toga u istoj zaposlena na neodređeno vrijeme.\nO tome da li svi SNSD-ovi kadrovi “stručno, savjesno i odgovorno” obavljaju svoje poslove iz Skupštine nisu odgovorili, ali zato jeste Damjan Ožegović iz Transparency International-a.\n“Prilikom prijema novih radnika može se obezbjediti da član porodice poginulog borca ima, pod istim uslovima, prednost u zapošljavanju u odnosu na ostala lica, u skladu sa propisima kojima se uređuje oblast rada i zapošljavanja. Dakle, članu porodice poginulog borca se može dati prednost, ali mu se ne može dati isključiva već samo u ravnopravnom postupku i pod istim uslovima sa drugim kandidatima”, kategoričan je Ožegović.\nDragan Todorović iz Banjalučkog centra za ljudska prava ističe da Zakon o pravima boraca, vojnih invalida i porodica poginulih boraca Odrambeno-otadžbinskog rata Republike Srpske predviđa prednost u zapošljavanju za članove porodica poginulih boraca, ali da je u ovom slučaju ta prednost ostvarena na poprilično sumnjiv način.\n“Organi Republike Srpske ne bi smjeli da zapošljavaju radnike (a to se odnosi i na pripravnike) bez javnog konkursa, jer na taj način uskraćuju mogućnost određenom broju lica da ostvare svoja zakonska prava. Ukoliko je NS RS imala namjeru da primi u radni odnos određeni broj pripravnika iz kategorije djece poginulih boraca, onda je to trebalo da učini putem javnog konkursa na koji bi se mogla prijaviti sva zainteresovana lica iz navedene kategorije, kazao je Todorović.\nOn objašnjava i da je zapošljavanje pripravnika urađeno putem “direktne pogodbe” između Opštinske organizacije porodica poginulih i zarobljenih boraca i nestalih civila Republike Srpske iz Gradiške i NS RS i time je uskraćeno pravo svim drugim licima iz kategorije djece poginulih boraca da konkurišu za to radno mjesto.\n“Na taj način je izvršena diskriminacija u korist jednog lica što predstavlja nedopustiv vid zapošljavanja u državnim organima i ustanovama Republike Srpske“, navodi Todorović i dodaje da namjera NS RS nije bila da pomogne ovoj kategoriji lica, jer navedeno lice nakon odrađenog pripravničkog staža i položenog državnog ispita zasnovalo radni odnos na neodređeno vrijeme.\n“To jasno ukazuje da je namjera od samog početka bila da se to lice zaposli u NSRS na neodređeno vrijeme, pa je stoga to urađeno bez javnog konkursa i daleko od očiju javnosti kako ništa ne bi bilo prepušteno slučaju”, zaključuje Todorović.\nSličnog stava je i politikolog i politički analitičar Velizar Antić.\n“Ukoliko nije bilo konkursa, mislim da možemo govoriti o nepravilnostima. Jer, recimo, na tom konkursu, da je bio raspisan, mogli su se prijaviti i drugi kandidati koji bi bili u istom statusu kao i primljena kandidatkinja, pa su oni u ovom slučaju oštećeni, jer nisu ni bili u prilici da konkurišu na posao”, jasan je Antić.\nOn je mišljenja da članovi porodica poginulih boraca moraju imati prednost pri zapošljavanju, međutim, kako tvrdi, to ne smije biti jedini kriterijum pri zapošljavanju.\n“Oni treba da imaju prednost u slučaju da su im druge kvalifikacije iste kao i kod drugih prijavljenih kandidata i u tom slučaju da imaju prednost pri zapošljavanju”, kazao je Antić i ustvrdio da su upravo vlasti u Republici Srpskoj u najvećoj mjeri kršile ovaj zakon i da nisu poštovale članove porodica poginulih boraca, već su, kako ističe, na konkursima prednost pri zapošljavanju imali članovi vladajućih političkih partija.\n“Bitnije je bilo imati člansku knjižicu vladajućih političkih partija nego status člana porodice poginulog borca”, komentariše Antić.\nRakićeva nije usamljena\nDa je Antić u potpunosti u pravu svjedoči i slučaj zapošljavanja Anje Ljubojević, takođe istaknutog člana SNSD-a iz Banjaluke. Ljubojevićeva je zaposlena u Vijeću naroda Republike Srpske bez ikakvog konkursa, što iz Vijeća i ne kriju.\n“Na radne odnose zaposlenih u Vijeću naroda RS primjenjuju se odredbe Zakona o radu, Zakona o radnim odnosima u državnim organima RS i Posebnog kolektivnog ugovora za zaposlene u organima uprave Srpske, a kojima nije propisana obaveza raspisivanja javnog konkursa za prijem pripravnika, te se postupak prijema pripravnika vrši u skladu sa zakonom i internim aktima Vijeća naroda RS”, odgovaraju iz ove institucije.\nVelizar Antić tvrdi da je su državne službe posebno ranjive na partijsko zapošljavanje, jer se radi o oblasti koja je oskudno regulisana.\n“Ogroman je prostor za malverzacije ostavljen u državnim službama, što oni koji se nalaze na vlasti jako vješto koriste. Ova oblast je skoro pa potpuno neregulisana ili se postojeći propisi ne poštuju i vrše se razne malverzacije”, zaključuje Antić.\nPosebno je interesantno što je i Željka Cvijanović, predsjednica Republike Srpske i potpredsjednica SNSD-a u ponedjeljak 9-og marta izjavila da bi bio problem da neko do posla dolazi zbog partijske knjižice.\n“Ali ono što bi bio problem jeste da vi dođete do radnog mjesta zato što jeste pripadnik, ili da ne dođete jer niste pripadnik neke političke partije“, izjavila je nedavno Željka Cvijanović.\nIzvor: Infoveza / Autor: Stefan Blagić\nRelated tags : Milorad Dodik nepotizam SNSD stranačko zapošljavanje\nStručnjaci: “Govorili su nam da je ovo malo jača gripa, ležerno smo to shvatali”\n27 Septembra, 20190\nRadio Televizija SNSD i drug Mile: Naprijed u prošlost!\nGodine su prošle pune muka. Ginulo se za Srpsku nijemo. Ili s pjesmom umjesto jauka, Druže Mile mi ti se kunemo. Piše: Mladen Bubonjić U Banjaluci je danas održan sastanak Izvršnog komi\n29 Februara, 20200\n“Odvrni-zavrni” politika SNSD-a: Od referenduma, preko secesije, do mira i nazad\n"Kako možeš da se predomisliš? Pa šta si ti? Jesi ti čovjek ili baba koja se predomišlja? Ja kažem pošalji mi čovjeka, on mi poslao babu koja se predomišlja", čuvena je rečenica Mime Karadžića u f


Aparat za filter kafu Tefal CM3608: Aparati za kafu i Kafa: SveZaKucu.rs Prodaja, Cena, Beograd, Srbija\nAparat za filter kafu Tefal CM3608\nKarakteristike proizvoda: Aparat za filter kafu Tefal CM3608\nKapacitet 1,25l, 10-15 šoljica kafe\nMoguće sipanje kafe pre završetka rada\nStaklena posuda sa poklopcem otporna na manje udarce\nOpis proizvoda: Aparat za filter kafu Tefal CM3608\nOdličan aparat za sve ljubitelje ukusa filter kafe. Kapacitet aparata je 10-15 šoljica kafe. Veoma je jednostavan za upotrebu i održavanje, brz i efikasan.\nIzdiktirajte operateru šifru proizvoda - šifra ovog proizvoda je: 40781\nSifra 40781, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 40781, 2, Pavle Milosevic, Obalska 18, 11000, Beograd, 063123123, pavmi@szk.com


Sabahudin Abdagić – EVS – Forum civilne akcije FORCA\nSabahudin Abdagić – EVS\nVeoma sa komunikativna osoba I volim da upoznam sve što je novo I od čega mogu da podignem svoje kapacitete. Bio sam na dosta edukacija I seminara što u Srbiji, što vam granica Srbije. Čuo sam I za Erasmus+ ali nisam imao prilike da budem deo istog I da iskusim sve štoo čini evropska razmena. Radim na zaštiti životne sredine I koordinator sam KZM u Sjenici, a pre mog odlaska u Sloveniju sam I poslao svoje volontere na temu omladinske razmene koje je organizovala Forca, kasnije moja sending organizacija. Nedugo nakon završetka treninga video sam poziv kod Dragane iz Force na fejsbuku za EVS u Sloveniji. Razmišljao sam se ali mi se I Dragana javila I prosledila poziv. Nakon toga sam se konsultovao sa direktorom Turisticke organizacije gde sam zaposlen da bih dobio odobrenje da mogu da odsustvujem godinu dana. Imao sam sasatanak u Forci sa predstavnicima iz Udruženja Šmocl (Slovenija) koji je dobro prošao I zakazali su mi da 15. septembra dodjem u Laško. Pred odlazak mi je stigao ugovor koji sam popunio I poslao natrag. U njemu su sve stavke koje se odnose na prava i obaveze volontera koji su na Evropskom volonterskom servisu u drugoj zemlji. Broj radnih sati, pravo na zdravstveno osiguranje, smeštaj, dzeparac, račune hranu….Takodje, svo vreme boravka imamo i podršku mentora kako u organizaciji u koju dolazimo tako i iz sending organizacije.\nPrvog dana nakon sto sam došao su me iz Šmocla dobro prihvatili, odveli me na večeru, upoznali sa zadacima koji me čekaju, pokazali mi kuću gde ću da boravim dok sam u Sloveniji. Odmah sam dobio novac, deo na ruke a deo na kartici gde sam kupovao hranu u marketu I taj sistem je baš dobro funkcionisao. Ostalo osoblje iz Šmocla je bilo druželjubivo, stalno su me pitali treba li mi šta, jesam li se snašao dobro. U njihovoj opštini sam završavao oko boravka I prijavljivanja mesta stanovanja. U kinu provodim vreme I radim sa mladima iz Laškog, radnim danima od 11 do 16h.\nU laškom je sve nekako drugačije nego kod nas, sve je na većem nivou, posebno kultura I zaštita životne sredine koji me posebno zanimaju.\nseptembra lokalna Turisticka organizacija je organizovala dogadjaj pod nazivom ,,Laško med obema vojnama,, gde se predstavio period izmedju dva svetska rata u ovoj opštini. Bio sam volonter na ovom dogadjaju sa ostalim volonterima iz Šmocla. Dogadjaj je bio veoma posećen. Moja slika sa dogadjaja je izasla u biltenu Laško gde su me predstavili kao novog učesnika EVS programa.\nNarednog meseca sam takodje radio sam mladima I bio sam na EVS treningu u Debelom rtiću gde sam sa ostalim EVS volonterima koji borave u Sloveniji razmenio iskustva. Tamo smo boravili 5 dana I to je bilo nezaboravno iskustvo. Ja se inaČe bavim zaštitom životne sredine I radim u specijalnom rezervatu prirode a Debeli rtic je jedno od zašticenih dobara Slovenije I veoma je dobro očuvan a nalazi se pored obale mora.\nOvog meseca sam dobio cimera, takodje EVS volonter iz Sjenice, Almir Tahirovic. Odmah sam ga upoznao sa obavezama koje ga čekaju. 27. Oktobra u Šmoclu je bila žurka na kojoj je Almir bio DJ I bilo je baš dobro posećeno.\nInače u Šmoclu jedan od volontera je I Luka koji je producent pa I sa njim ja I Almir provodimo vreme I učimo osnovne stvari produkcije.\nSledećeg meseca počinjemo da učimo I slovenački jezik pošto je učiteljica našla termin za nas dvojicu.\nPlaniram da sledece godine na Medjunarodnom sajmu turizma u Laškom pozovem moje kolege iz Sjenice gde ćemo predstaviti kulturu našu iz Sjenice, a predstavnici Laškog će nam predstaviti svoju kulturu.\nOvo je za mene jedno veliko iskustvo I preporučio bih svakom.


Najbolji Teslin proizvod do sada: Musk puca od optimizma! / Bljesak.info | BH Internet magazin\nMusk je sa zadovoljstvom investitorima priopćio rezultate o profitu u posljednjem kvartalu, a s njima je podijelio velika očekivanja od kamiona i Modela Y.\nAutoMoto / Flash | 25. 10. 2019. u 16:50 Bljesak.info\nFoto: Tesla / Predstavljanje Modela YFoto\nTijekom konferencije na kojoj je govorio o poslovanju u trećem kvartalu, Musk se dotakao i nadolazećih proizvoda, odnosno vozila. Iako je rekao da neće komentirati informacije o njihovom kamionu (nazvao ga je "kiber-kamion"), ipak nije mogao izdržati da ne spomene kako bi to mogao biti Teslin "najbolji proizvod dosad", javlja Zimo.\nPolicijski Tesla "izdušio" u potjeri


Stevandić: Omogućimo izborima da se buduća vlada bavi privredom, a ne odbranom od Sarajeva - Sve o Srpskoj\nStevandić: Omogućimo izborima da se buduća vlada bavi privredom, a ne odbranom od Sarajeva\nNAGLASIO DA ĆE UJEDINJENA SRPSKA DATI ZNAČAJAN DOPRINOS POBJEDI DODIKA I CVIJANOVIĆ\nU Bileći rekao da Ujedinjena Srpska pruža i primjere povratka mladih u Republiku Srpsku, navodeći da su se stranci pridružili mladi koji su se vratili iz Australije, SAD i Velike Britanije: „Oni su doktori nauka i magistri koji imaju iskustvo u novim tehnologijama i koji predstavljaju zamajac za razvoj Srpske“\nIDEJA Ujedinjene Srpske je da se očuva Republika Srpska, da srpske političke partije budu jedinstvene i da u institucijama vlasti na nivou BiH budu bolji i čestitiji ljudi koji štite interese Srpske da bi njena buduća vlada mogla da se bavi privredom, a ne odbranom od Sarajeva, poručio je u Bileći predsjednik te stranke Nenad Stevandić.\nOn je istakao da će taj koncept spriječiti podjele na političkoj sceni Republike Srpske, omogućavajući baziranje na ekonomiju, čime će se, prema njihovom planu, u narednom četvorogodišnjem manadatu otvoriti 25.000 novih radnih mjesta u realnom sektoru.\n„To podrazumijeva zapošljavanje u sektorima poput poljoprivrede, turizma, energetike, ekologije i u IT sektoru, a ne po kancelarijama“, naveo je Stevandić na svečanom prijemu na kojem su predstavljeni kandidati za poslanike Ujedinjene Srpske za Narodnu skupštinu Republike Srpske.\n„Oni su doktori nauka i magistri koji imaju iskustvo u novim tehnologijama i koji predstavljaju zamajac za razvoj Srpske, daju primjer mladima da ne napuštaju svoju zemlju i da porodicu zasnivaju upravo u Republici Srpskoj“, istakao je Stevandić.\n„Na našoj listi se nalaze i borci prve kategorije, što je dokaz da će ljudi koji se nalaze na listama Ujedinjene Srpske čvrsto braniti Republiku Srpsku kada je riječ o jačanju njenih institucija, te spriječiti svaki pokušaj prenošenja njenih nadležnosti na nivo BiH“, naveo je Šarović.\nTagoviizbori Nenad Stevandić Sarajevo Ujedinjena Srpska


Kelly 205/55R16 Winter HP 91T | Auto gume | Gume | Auto i moto oprema | eKupi.rs - Vaša Internet prodavnica\nKelly 205/55R16 Winter HP 91T\nKelly Winter HP ima dezen gaznoga sloja, koji garantuje visokokvalitetno držanje ceste. Uz čvrsto prianjanje Winter HP guma je stabilna na bilo kojem putu. Uzdužno drenirani odvodni kanali efikasno uklanjaju prljavštinu i vodu sa površinskog kontaktnog područja za maksimalnu udobnost na vlažnim putevima.\nDublje brazde u profilu omogućavaju gumama Winter HP da izbacuju više vode i vode, što smanjuje rizik od akvaplaninga.


Green zone / Slusaj najglasnije, 2005.\nNovi projekt ponikao u Franjicevoj nepresusivoj skoli talenata donosi obilje iznenadjenja - ples, elektroniku, psihodeliju i duboku sofisticiranu artisticku sklonost ka odlicnim eksperimentalnim potezima.\nOvdje se radi o novom projektu Hrvoja zvanog Sprle i Antonija, koji su izmedju ostalog bili i idejni pokretaci, na zalost, malo poznatog projekta D.K.K. 2001. godine su pod tim imenom objavili odlican i zajebantski, no posve neprimjeceni album "Balkanski trokut" i redovito poceli suradjivati sa Zdenkovim "Slusaj najglasnije" gdje su objavljivani njihovi radovi. Poblize, njih dvojica prave raznorazne elektronske kompozicije sarajuci nemilice po razlicitim stilskim pretincima (techno, jungle, d'n'b, trip-hop, hip-hop, electro-pop, psihodelija...).\nOvaj projekt koji je vec bio predstavljen na "10. bombardiranju New Yorka", 2004. godine, ovdje se prezentira kroz odlican i cjelovit, uglavnom, instrumentalni album u trajanju od 45 minuta. Album otvara odlicna "Loco train" sa razlivenim gitarskim samplovima, ksilofonskim melodijama uz pratnju zaraznog plesnog ritma. Jedine kompozicije koje sadrze ponesto teksture jesu druga skladba "Fashion hate» koja sadrzi vjestu kombinaciju brzih jungle / d'n'b / fast beatova i ponavljajucih vokala tako da su vidljive poneke konotacije utjecaja dubova, aranzmana Asian Dub Foundation ili ponekih minijatura beogradske Neocekivane sile, te sjajna "Work no more" koja poseze za vrlo intrigantnim ritmicko melodijskim rijesenjima uz lagane primjese orijentalnih glazbenih arabeski. U predposljednjoj skladbi "Sleep over" takodjer je koristen vokal, no on je vise u funkciji "zakukuljenog" i nerazgovijetnog psihodelicnog paravana. "People" je takodjer plesna skladba, nesto umjerenijeg i jednostavnijeg ritma, a neodoljivo podsjeca na legendarni eksperimentalni kolaboracijski rad David Byrna i Brian Enoa "My Life In The Bush Of Ghosts". Drugi dio albuma je nesto laganijeg tempa sa obiljem plesne down-tempo atmosfere u kojoj prednjace hipnoticki kraut-rock beatovi i obilati premazi razlicitih harmonijskih sintagmi i sjajnih producentskih zahvata (sumovi, zvukovi radio-frekvencija, lomovi razlicitih samplova u naslovu "Radio pipe"), a vrlo interesantne sfere donosi skladba "Black continent" uz koristenje melodija zvukova egzoticnih africkih udaraljki, te lagani psycho-trance "Acid people" (fine elektronske melodije). Posljednja kompozicija "Trum 5 five" sjajan je plesni krizanac trip-hopa, funka i big beata. Nakon preslusavanja ovog albuma namecu mi se mnoga imena koja su utjecala na projekt XXX, no o tome ce oni sami najbolje progovoriti u jednom svojem interwievu.\nKada bi ovaj rad momci uspjeli prezentirati preko benda koji bi ovo odsvirao uzivo imali bi velike sanse da dodju do pozicija koje momentalno na ovim prostorima drze Darkwood Dub ili vec spomenuta Neocekivana sila.


Bor: PRIZNANJA POVODOM JUBILEJA FUDBALA I ASOCIJACIJE “SPORT ZA SVE” – SOLARIS MEDIA\nBor, S.M. – Asocijacija “Sport za sve Bor”, povodom svog 90- godišnjeg jubileja i oveležavanja 100 godina fudbala u Boru, održaće u nedelju, 1. marta, svečanu Skupštinu u prostorijama Stadiona za male sportove.\nNajaktivnijim sportskim radnicima, sportistima i ljubiteljima fudbala i sporta u “gradu bakra” biće dodeljena priznanja za višedecenijski i višegodišnji rad. Priznanja će dobiti i najuspšenija sportska porodica i najverniji navijači.\nZa višedecenijski rad i svestrano angažovanje u sportu predviđeno je 20 odličja.\n← LJUBIŠA TRIFUNOVIĆ IZ BORA IMENOVAN ZA V.D. DIREKTORA KOMUNALNOG PREDUZEĆA U ZAJEČARU\nU APOTEKE U SRBIJI STIŽE 5 MILIONA MASKI →


Nova sezona koncerata „Džez za DŽ“ – CLUBBING.RS\nNova sezona koncerata „Džez za DŽ“\nSeptember 7, 2017 • No Comments •Koncerti\nDom omladine Beograda nastavlja koncept upoznavanja publike za savremenom beogradskom džez scenom, koji je započet 2013. godine, kroz serijal besplatnih koncerata „DŽEZ ZA DŽ“.\nJednom nedeljno, u redovnom terminu subotom od 13 časova, posetioci će imati priliku da čuju najbolje najmlađe domaće džez izvođače: Miloša Čolovića i njegov trio 9. septembra (Klub DOB), kao i „KK Trio“ Ksenije Kočetove 23. septembra (Klub DOB), te našu istaknutu pevačicu Irenu Blagojević sa bendom, u specijalnom programu posvećenom stogodišnjici rođenja Ele Ficdžerald, 30. septembra (Amerikana).\nMiloš Čolović spada u najtalentovanije mlade džez muzičare u našoj zemlji, a u njegovo umeće sa kontrabasom uverili su se u posetioci Beogradskog džez festivala – ovo je jedinstvena prilika da ga ponovo vidimo na sceni, na kojoj će nam predstaviti svoj novi program upravo pred duži odlazak na dalje školovanje u inostranstvo, što je još jedna potvrda izuzetnog Čolovićevog talenta. Katarina Kočetova takođe je poznata našoj publici sa nastupa u Domu omladine Beograda, posebno u pratećem programu Beogradskog džez festivala, a ovog puta će nam predstaviti svoja najnovija kreativna razmišljanja kroz sastav „KK Trio“ – njen lirski stil pleni pažnju i svaki put dovodi više publike, te sa pravom možemo tvrditi da se i u ovom slučaju radi o izuzetnom talentu koji tek stupa na binu.\nKatarina je učenica džez odseka SMŠ "Stanković", na kojem je Miloš ovog leta maturirao, i koji je bio polazna tačka u karijeri mnogih naših danas afirmisanih džez umetnika. Sa muzičkom školom "Stanković" Dom omladine Beograda već godinama ostvaruje uspešnu saradnju, predstavljajući naše najbolje mlade džez talente publici Beogradskog džez festivala, ali i u okviru mnogih drugih programskih sadržaja tokom godine.\nU skladu sa motom ovogodišnjeg Beogradskog džez festivala – „Džez vizije“, program nove serije besplatnih koncerata „Džez za Dž“ postavljen je po sličnom principu: uvodimo vas u veliku festivalsku avanturu 33. BDŽF, koja sledi od 26 do 30. oktobra, dovodeći najnovije, sveže snage naše džez scene, koje nude pogled u budućnost te muzike. Sam festival predstaviće velika savremena imena, kao što su Džošua Redman, Doni Mekaslin, Mark Ribo, Jan Lundgren, Mats Eilertsen i drugi, a vama ostaje da se na „Džez za Dž“ koncertima još jednom sami uverite kako su ovdašnji stvaraoci i muzičari na tragu svih važnih svetskih zbivanja, te da ne zaostaju za svojim mladim svetskim kolegama.\nPored održavanja pažnje javnosti o delatnosti Beogradskog džez festivala i negovanja postojeće publike, ovaj ciklus koncerata ima za cilj i stvaranje nove džez publike, potencijalnih novih posetilaca BDŽF, naročito među mladima. Zato smo za kraj ovogodišnjeg ciklusa pripremili jedinstvenu atrakciju kao deo svetske proslave stogodišnjice od rođenja Ele Ficdžerald, jedne od najveličanstvenijih džez pevačica svih vremena – besplatan koncert u njenu čast izvešće 30. septembra (13č) jedna od naših najboljih interpretatorki Elinog opusa, Irena Blagojević sa bendom.


Haradinaj: Sporazum sa Beogradom moguć 2019, ali bez izmene granica - 27.01.2019, Sputnik Srbija\nHaradinaj: Sporazum sa Beogradom moguć 2019, ali bez izmene granica\nTakozvani kosovski premijer Ramuš Haradinaj rekao je da je sporazum između Beograda i Prištine moguć u 2019. godini, ali da ne može da obuhvati izmene granica... 27.01.2019, Sputnik Srbija\nTakozvani kosovski premijer Ramuš Haradinaj rekao je da je sporazum između Beograda i Prištine moguć u 2019. godini, ali da ne može da obuhvati izmene granica. On je istovremeno upozorio da bi eventualna razmena teritorija mogla da oživi stare demone na Balkanu koji je pun ratnih ožiljaka.\n23 Januar 2019, 19:53\n„Otvaranje razgovora o teritorijama i granicama znači otvaranje prošlosti, a prošlost je tragična“, rekao je Haradinaj, prenosi televizija „Frans 24“, uz napomenu da je on bio komandant albanskih gerilaca tokom sukoba na Kosovu.\n„Izmena granica nas ne približava sporazumu, već nas udaljava od njega“, zaključio je Haradinaj.


Proglašen ,,krivično neodgovornim”, 32-godišnji muškarac biće osuđen na period koji ostaje da se definiše. On je na saslušanju rekao kako mu je u snu došlo da će vakcinisani Francuzi umreti na Noć veštica i da je video vezu i sa 5G mrežom koja takođe utiče na zdravlje ljudi i da je samo imao nameru da spasi stanovništvo. Psihijatrijski veštak je utvrdio da je ovaj muškarac zapravo žrtva ,,nervne psihoze paranoidnog tipa”. Telefonski operateri jedino traže da im se isplati šteta koju je napravio ovaj muškarac, ali će to tek biti tema na ročištu sledeće godine, prenosi Capital.\nU ponedeljak, 20. septembra, pariska kriminalistička brigada uhapsila je čoveka za koga se sumnja da je pokvario 26 5G antena za nešto više od mesec dana od avgusta. Suđeno mu je u sredu, 22. septembra, da bi konačno bilo utvrđeno da je ,,krivično neodgovoran” i biće interniran na period koji sudija odredi. Da lo će to biti na slobodi, u pritvoru ili bolnici tek treba da se odluči, otkriva actu.fr.\nPrema rečima psihijatrijskog veštaka koji ga je pregledao, ovaj 32-godišnji informatičar, sa stalnim ugovorom u banci i nikada uhapšen ili osuđen pre ovog slučaja, bio je žrtva ,,nervne psihoze paranoidnog tipa”. Zavera, protiv vakcine, videći vezu između 5G i vakcine protiv Kovida-19, tvrdi da se na ovaj način ponašao kako bi „spasio francusko stanovništvo“.\nTagovi: 32-godišnji muškarac - 5G mreže - Pariz - uništio 26 antena


RSE: Vlasti u RS plaćaju 80.000 dolara mjesečno američkoj kompaniji za lobiranje | MOJCAZIN\nRSE: Vlasti u RS plaćaju 80.000 dolara mjesečno američkoj kompaniji za lobiranje\n“Pravna pitanja i obaveze Republike Srpske pod primjenjivim međunarodnim zakonom, uključujući Dejtonski mirovni sporazum i druge sporazume u kojima je Bosna i Hercegovina potpisnica, poput Evropske konvencije o ljudskim pravima, navodi Radio Slobodna Evropa.\nDokument možete pogledati na linku OVDJE.\nTakođer, prema podacima dokumenta angažmana, ‘McGinnis Lochridge LLP’ savjetovat će vladu Republike Srpske po pitanju usklađivanja zakona i institucija BiH i RS-a sa evropskim standardima u vezi sa pristupanjem Evropskoj uniji.\nPrethodni članakZakon o šumama USK-a zahtijeva korjenite promjene\nSljedeći članakZajednička akcija vatrogasaca i komunalaca: Očišćeno Šehidsko obilježje u Cazinu


Spomen-obilježje izgrađeno je u obliku „Srebreničkog cvijeta“, simbola borbe protiv genocida, koji nosi naziv „Cvijet sjećanja“, i kao takav predstavlja simbol svakog stratišta u BiH gdje je počinjen zločin, od Ljutočke doline, preko Biljana i Ključa, Prijedora i Sanskog Mosta, brojnih logora smrti, pa sve do Podrinja. Načelnik općine Sanski Most, Faris Hasanbegović, u svom govoru je istakao kako je Srebrenica postala simbol genocida koji se veže za sva mjesta stradanja u BiH u kojima se dogodio stravičan zločin.\nIdeju za izgranju spomen-obilježja inicirala je predsjednica MZ Stari Majdan Amela Omić, koja je zajedno sa općinskim načelnikom i otvorila spomen-obilježje.\nIdejni projekat izradio je likovni umjetnik Edin Hasanić, a „Cvijet sjećanja“ izgrađen je u sklopu malog parka koji se nalazi u centru Starog Majdana u kojem su mještani uredili pristupne staze, obnovili zelene površine, posadili cvijeće i postavili nove klupe.\nObjavio: Wed, 12/07/2017 - 16:48\nSTARI MAJDAN: Obilježena godišnjica pogibije Amira Žilića


Casa Maca (Es Trull de Can Palau), Grad Ibiza – Nove cijene za 2018.\nCasa Maca (Es Trull de Can Palau), ponude u Ibizi ((Španjolska)\nCan Palau De Dalt, s/n, 07800 Grad Ibiza, Španjolska – Odlična lokacija - prikaži kartu\nIskoristite odlične cijene u objektu Casa Maca (Es Trull de Can Palau) - nedavni gosti ocijenili s 9,1.\nCasa Maca (Es Trull de Can Palau) pruža dobrodošlicu Booking.com gostima od 14. ruj. 2010.\nKada želite boraviti u objektu Casa Maca (Es Trull de Can Palau)?\nUpravo rezervirano u Ibizi: Upravo su rezervirana 4 hotela kao što je 'Casa Maca (Es Trull de Can Palau)'\n4 razloga za odabir objekta Casa Maca (Es Trull de Can Palau)\nSadržaji u smještajnom objektu Casa Maca (Es Trull de Can Palau) Izvrsni sadržaji. Ocjena gostiju - 8,9\nKorisne informacije Objekt Casa Maca (Es Trull de Can Palau) prima posebne zahtjeve - dodajte zahtjev u sljedećem koraku!\nBoravak 1 starije dijete ili odrasla osoba u pomoćnom ležaju naplaćuje se 54 EUR po osobi i noćenju.\nObjekt Casa Maca (Es Trull de Can Palau) prihvaća ove kartice i zadržava pravo zadržati određeni iznos prije dolaska.\nGoste se moli da unaprijed obavijeste smještajni objekt Casa Maca (Es Trull de Can Palau) o predviđenom vremenu dolaska. Svoju napomenu mogu navesti u polje za posebne zahtjeve prilikom rezervacije ili mogu izravno kontaktirati objekt putem kontaktnih podataka navedenih u potvrdi rezervacije.\n#6 od ukupno 27 hotela u gradu 'Grad Ibiza', na temelju 16.797 provjerenih recenzija gostiju\nPrikaži recenzije od: Recenzije svih gostiju Obitelji (3) Parovi (59) Grupe prijatelja (13) Solo putnici (6) Prikaži recenzije od: Sve ocjene gostiju Izvanredan: 9+ (55) Dobar: 7 – 9 (24) OK: 5 – 7 (2) Loš: 3 – 5 (0) Vrlo loš: 1 – 3 (0)\nHotel s 4 zvjezdice 8,5 Vrlo dobar 236 recenzija\n7,6 Dobar 1,369 recenzija\n3 zvjezdica 8,5 Vrlo dobar 677 recenzija\nHotel s 3 zvjezdice 8,1 Vrlo dobar 749 recenzija\n156 ljudi traži smještaj u Ibizi\nUpute za dolazak od objekta 'Casa Maca (Es Trull de Can Palau)' do 'Zračna luka Ibiza'\nPronašli smo još objekata kao što je Casa Maca (Es Trull de Can Palau) koji su se svidjeli drugim putnicima\nHotel Playasol Lei Ibiza - Adults Only Hotel s 3 zvjezdice\n8,1 Vrlo dobar 749 recenzija\nJoš tražite? Istražite hotele slične objektu Casa Maca (Es Trull de Can Palau)\nDizajnerski hoteli u Ibizi\nObiteljski hoteli u Ibizi


Produžen pritvor za Belivuka i 26 okrivljenih, trojica se brane sa slobode - Društvo - Dnevni list Danas\nPočetna » Društvo » Produžen pritvor za Belivuka i 26 okrivljenih, trojica se brane sa slobode\nfoto Peđa Milosavljević / STARSPORT)\nPored ostalog pritvor im je produžen zbog opasnost od bekstva, uticaja na svedoke, da će u kratkom vremenskom periodu ponoviti krivično delo i jer je za krivična dela koja im se stavljaju na teret propisana kazna zatvora preko deset godina.\nPritvor im je produžen i zbog načina i težine krivičnih dela koja su dovela do uznemirenja javnosti, što može ugroziti nesmetano i pravično vođenje krivičnog postupka, navedeno je u saopštenju.\nOdluka o produženju pritvora odnosi se na okrivljene V.B, M.M, M.B, M.B, S.L, N.J, N.Đ, D.T, V.D, N.S, A.V, N.L, M.T, F.I, Ž.К, V.G, S.S, B.К, N.S, V.G, M.A, A.Š, M.S, M.L.S, A.D, A.Š i A.S, dok za trojicu okrivljenih – B.H, V.Đ, i V.D tužilaštvo za organizovani kriminal nije ni predložilo pritvor, navodi se u saopštenju.\nProtiv navedenog rešenja okrivljeni i njihovi branioci imaju pravo žalbe Apelacionom sudu u Beogradu, u roku od tri dana od dana prijema pismenog otpravaka.\nDa podsetimo, tužilaštvo za organizovani kriminal predlaže doživotnu kaznu zatvora za optužene vože kriminalnog klana Veljka Belivuka i Marku Miljkoviću, preneli su u petak mediji u Srbiji.\nPritvorVeljko BelivukViši sud u BeograduBeograd


Facebook uklonio milione objava s govorom mržnje\nKompanija Facebook izvijestila je o naglom porastu broja uklonjenih postova u kojima se promoviraju nasilje i govor mržnje, što pripisuju poboljšanjima tehnologije za automatsko prepoznavanje teksta i slike.\nNajveća svjetska kompanija za društvene medije tvrdi je da je u prvom kvartalu godine sa svoje aplikacije uklonila oko 4,7 miliona postova povezanih s organiziranim grupama koje promoviraju mržnju, u odnosu na 1,6 miliona koliko je uklonjeno u prethodnom kvartalu.\nKritike zbog slabog nadzora\nSaopćeno je da je u prvom tromjesečju uklonjeno 9,6 miliona objava sa Facebooka koje su sadržavale govor mržnje, u poređenju sa 5,7 miliona u posljednjem tromjesečju prošle godine, prenosi Tanjug.\nFacebook je objavio podatke kao dio svog petog izvještaja o provođenju standarda u zajednici, koje je uveo kao odgovor na kritike zbog slabog nadzora svojih platformi.\nU Crnom moru 3.000 delfina je uginulo od početka ruske invazije\nGrađane BiH na Facebooku pozivaju na bojkot benzinskih pumpi ovog vikenda


Naslovnica NAJNOVIJE Svijet Saudijska Arabija i Kuvajt naredili državljanima da napuste Liban\nKraljevina je također pozvala sve svoje građane koji se nalaze u Libanu da napuste ovu državu.\nSaudijska Arabija upozorila je svoje državljane da ne putuju u Liban i pozvala one koji se nalaze u ovoj bliskoistočnoj državi da je napuste čim prije, prenose agencije.\nOvo je objavilo Ministarstvo vanjskih poslova Saudijske Arabije, a prenosi zvanična novinska agencija kraljevstva SPA.\n“Zbog okolnosti koje se dešavaju u Libanskoj Republici, Kraljevstvo poziva svoje građane koji su tamo u posjeti ili tamo žive da napuste ovu državu što je prije moguće”, dodaje se.\n“Kraljevstvo savjetuje sve svoje državljane da ne putuju u Liban ni iz neke druge međunarodne destinacije.”\nNekoliko sati kasnije i Kuvajt je naredio svojim državljanima da odmah napuste Liban. Upozorenje je objavilo kuvajtsko Ministarstvo vanjskih poslova, navodi se u saopćenju koje je prenijela državna novinska agencija KUNA.\nOptužbe za ‘agresiju’\nSaudijska Arabija je prije dva dana optužila Vladu Libana da je objavila rat Rijadu, zbog “agresije” libanskog pokreta Hezbollah, zbog čega je dodatno eskalirala već napeta situacija, koja prijeti destabilizacijom Libana.\nRizik šire političke krize nadvio se nad Libanom, gdje se održava krhka stabilnost od kako je Saad Hariri, saveznik Saudijske Arabije, podnio ostavku na mjesto premijera u subotu, nakon što je okrivio Iran i njegovog libanskog saveznika Hezbollah za “sijanje nemira” u regiji.\nNeočekivani potez također je raspirio strahove eskalacije u regionalnoj podjeli između Irana i zaljevskih država, primarno Saudijske Arabije, u kojoj se Liban nalazi na prvoj liniji.\nPitanje kućnog pritvora\nZvaničnici su kazali Al Jazeeri kako je Hariri možda u kućnom pritvoru ili privremeno pritvoren u saudijskoj prijestolnici Rijadu.\nDopisnik Al Jazeere iz Libana navodi kako će predsjednik ove države Michel Aoun uskoro zatražiti pomoć međunarodne zajednice, Arapske lige, Sjedinjenih Američkih Država, Velike Britanije, Kine i Rusije da pomognu u otkrivanju zbog čega je Hariri iznenada podnio ostavku.\nAgencija Reuters danas javlja, pozivajući se na jednog visokopozicioniranog libanskog zvaničnika, kako libanska Vlada još nije dobila zvanične dokumente o ostavci premijera i zbog toga ga još uvijek smatra šefom Vlade.\nZvaničnik je dodao kako restrikcije koje nameće Saudijska Arabija djeluju kao „napad na libanske lidere“.\nRijad negira da je premijer Libana u kućnom pritvoru.


Milovan Amidžić novi direktor GSP-a, Ivan Radojičić na čelu "Stana" | Novosadski informativni portal 021\nMilovan Amidžić novi direktor GSP-a, Ivan Radojičić na čelu "Stana"\n09:55 > 11:28\nPravnik Milovan Amidžić biće postavljen za vršioca dužnosti direktora Javnog gradskog saobraćajnog preduzeća "Novi Sad", dok će v.d. direktora JKP "Stan" biti Ivan Radojičić, saznaje 021.rs.\nZa razliku od Amidžića, Radojičiću će ovo biti prvi mandat na čelu nekog komunalnog preduzeća. I on će na ovoj funkciji ostati najduže godinu dana, odnosno do imenovanja direktora nakon konkursa.\nKako se može videti u biografiji koja je dostavljena predsedniku Skupštine, radno iskustvo ovog inženjera menadžmenta nije veliko, što ne čudi s obzirom na to da je rođen 1988. godine. Od 2013. do sada radio je kao šef printing centra i šef službe za opšte poslove u Elektrovojvodini, a navodi se i da je 2011. godine proveo četiri meseca u Sjedinjenim Američkim Državama preko studentskog programa "Work and Travel".\n19.04.2018\t• 00:01\nTi gari sem svoje lipe hr nisi video nista a kamo li veliku Grcku!\n18.04.2018\t• 16:18\nVide se rezulteti. Danas u 6-ici vozac pusta muziku. Jeste prljavo i musavo al sto pici grcka muzika. Nemojjte vise, molim vas.\n16.04.2018\t• 10:56\nmudro zboris . ozeni ga i sve si resio. to je sad moderno. ( sto bi rekli in)